Smart Giler! Telefon Pintar realme C55 ‘Leap To Champion’ Tiba Di Malaysia, Hadiah Sehingga RM30,000

Fuh, lagi telefon pintar baharu gais! Keluaran telefon pintar sekarang ini dah macam cendawan tumbuh selepas hujan kan? Laju jer. Kali ini pula, kami nak kenalkan pada anda telefon pintar realme C55 yang telah pun debut di
Malaysia pada 28 Mac 2023.

Sumpah gais, kalau anda lihat telefon pintar dari realme C55 ni pasti jatuh cinta. Daripada designnya sehinggalah ke ciri-ciri gempak yang terdapat dalam telefon pintar realme C55 ni sangat puas hati.

realme turut mengumumkan peningkatan strategik pada Siri C secara rasmi lebih awal, dan kini C55 yang dinaik taraf pertama tiba dengan ciri terbaik segmen dalam kamera dan memori storan!

Terdapat dua warna ditawarkan untuk realme C55 ini iaitu kuning (Sunshower) dan hitam (Rainy Night). Ia adalah warna gradien yang kelihatan berubah-ubah jika dipandang dari sudut berbeza. Sangat cantik!

Perkara lebih menarik tentang telefon pintar ini adalah ‘Mini Capsule’. Fungsinya seakan sama ‘Dynamic Island’ di iPhone 14 Pro tu. Kalau anda nak tahu dengan adanya mini capsule ni, ia dah menjadikannya sebagai sebahagian fungsi aplikasi. Oh ya, ini telefon Android pertama yang ada ciri sebegini tau. Canggih!

Untuk info anda, telefon pintar realme C55 ini adalah yang pertama dalam keluarga siri C dengan fungsi kamera terbaik, storan besar (6+128GB, 8+256GB) dan pengecasan pantas! Siri C dibuat untuk setiap pengguna menikmati pengalaman teknologi yang hebat!

Siri C baharu ini akan menjadi peneraju segmen dengan menaik taraf empat bidang utama termasuk kamera, memori storan, pengecasan pantas dan juga reka bentuk.

Bukan itu jer gais, realme C55 ini dilengkapi dengan pemproses Mediatek Helio G88 Chipset bersama RAM LPDDR4X dan storan dalaman sehingga 256GB. Kad mikroSD boleh diterima sehingga 1TB. Ada juga fungsi RAM Maya (DRE) yang menggandakan saiz RAM menerusi penggunaan storan dalaman.

Untuk skrin di realme C55 ini, ianya seluas 6.72-inci daripada jenis LCD 90Hz dan resolusi HD Penuh. Ada lubang kecil di atasnya yang memuatkan kamera hadapan.

Seperti yang kami cakapkan di atas tadi, realme telah mengubahsuai sistem operasi mereka dan menambah ciri “Mini Capsule”. Anda boleh tengok sendiri mini capsule ini menjadikan ruang hitam menjadi lebih lebar dan dalam masa yang sama ia menayangkan maklumat berguna di dalamnya. Antaranya kuasa mengecas, peratus bateri, penggunaan data, serta jumlah langkah harian anda.

Bagi kamera pula, hanya ada dua kamera di belakang iaitu kamera utama 64MP dan kamera potret 2MP. Bagi kamera 64MP ini, ianya menggunakan sensor OV64B dan teknologi pengimejan ProLight paling power! Anda boleh lihat gambar yang dihasilkan nanti sangat gempak dan paling jelas! Sesuai sangat pada anda yang suka mengambil gambar dan menyimpan memori dalam telefon tu.

Bagi kamera hadapannya pula ialah 8MP. Di sisi telefon pintar realme C55 ini juga terdapat butang kuasa yang digabungkan bersama pengimbas cap jari.

Selain itu, realme C55 juga memiliki kuasa mengecas terpantas di dalam keluarga siri-C. Baterinya berkapasiti 5,000mAh dan menyokong pengecasan pantas SuperVOOC 33W melalui USB-C. Hanya 63 minit sahaja diperlukan untuk mengecas dari 0-100%. Pantas betul!

Sistem bunyi di realme C55 hanya mono dan ia memiliki jek audio 3.5mm untuk menikmati sistem bunyi lebih hebat di telinga. Kalau dengar muzik guna headset ni lagi best gais.

Gais, inilah peluang untuk anda lihat dengan lebih dekat dan jelas realme C55 ini. Bagi meraikan pelancaran realme C55 ini, anda boleh join realme Leap to Champion Roadshows yang bermula di Sunway Velocity Vanity Atrium, Level G (berhadapan Parkson) dari 31 Mac sehingga 2 April 2023.

Aktiviti yang anda boleh lakukan adalah:
1. Cabutan Bertuah Mesin Cakar*
2. Tunjukkan Kemahiran Juara Anda
3. Tunjukkan Pose Juara Anda
4. Tunjukkan Kuasa Juara Anda
5. Tunjukkan Gaya Juara Anda
6. C Juara Anda*

Seterusnya, realme akan berada di Genting Highland Sky Avenue Time Square Stage, Level 1 (Di hadapan Bona Cinemas) bermula 7 April hingga 9 April 2023. Di sana nanti akan ada pelbagai aktiviti menarik termasuklah meet & greet artis, cabutan bertuah, promosi jualan, pengalaman pegang dan tengok sendiri realme C55 dan berpeluang menang hadiah gempak sehingga RM30,000! Pergh, asyuk!

Antara aktiviti yang ada adalah:
1. Tunjukkan Pose Juara Anda
2. Tunjukkan Gaya Juara Anda
3. C Juara Anda*

Untuk maklumat lanjut, sila layari laman Facebook rasmi realme Malaysia untuk maklumat lanjut dan berita terkini.

Kalau dilihatkan spesifikasi realme C55 ini, tak padan dengan harganya yang sangat berbaloi tau. Anda ada bajet bawah RM1,000 pun dah boleh dapatkan telefon pintar canggih sebegini.

Jika anda pre-order di realme Official Brand Stores bermula 28 Mac – 30 Mac untuk dua warna ini (Sunshower dan Rainy Night), anda boleh dapatkan dengan harga RM699 (6+128GB) dan RM799 (8+256GB). Sangat berbaloi gais, boleh save RM129! Yang syoknya anda boleh dapat PERCUMA realme Buds 2 Neo dan waranti tambahan selama 6 bulan.

Kalau tak nak pre order, anda kena cepat dapatkan di list yang kami berikan di bawah ini untuk jualan pertama mereka dengan harga RM699 (6+128GB) dan RM799 (8+256GB).

1. 31 Mac hingga 6 April – Anda dapatkan di Kedai Jenama Rasmi realme dan Penjual Sah realme Malaysia. Nikmati PERCUMA waranti tambahan 6 bulan.

2. 31 Mac – Anda boleh dapatkan di Shopee dan Lazada rasmi realme. Anda juga boleh dapat PERCUMA realme Buds 2 Neo + 6 bulan waranti tambahan + realme Key Chain

3. 31 Mac – Dapatkan realme C55 di TikTok realme dan nikmati PERCUMA realme Buds 2 Neo.

Amacam gais? On tak on? Untuk info lanjut, anda boleh lawati Facebook realme Malaysia. Segala maklumat dan berita terkini akan diupdate di sini!


Elizabeth Tan Siap Sedia Buat Sidang Media Kalau Suami Curang

Selepas mendirikan rumah tangga dengan jejaka pilihan hati Siew Jim pada 2021, penyanyi dan pelakon Elizabeth Tan mengakui popularitinya jatuh mendadak.

Memetik mStar Online, menurut Elizabeth atau mesra disapa Lizzy berkata jumlah tanda suka (likes) diterima di media sosial juga tidak banyak berbanding sebelum dia berkahwin.

“Saya lihat engagement di media sosial, dulu kalau satu post sahaja boleh dapat 100 ribu likes sekarang maksimum 20 ribu likes jadi nampak sangat turun. Tapi kita kena terima sahaja sebab takkan saya tak kahwin sampai bila-bila.

“Tapi mungkin semua ni takdir tuhan jadi saya percaya apa yang terjadi dalam hidup adalah sebab masa yang ditetapkan oleh tuhan,” katanya.

Dalam pada itu, Lizzy sempat bergurau bahwa dia akan membuat sidang media jika suaminya berlaku curang dan akan mendedahkan perkara itu kepada umum.

“Saya cakap kat dia kalau dia curang dengan saya, saya akan buat sidang media dan satu Malaysia akan tahu dia curang dengan saya serta saya akan dedah muka dia dengan perempuan tu. Reaksi dia cuma biasa sahaja, jadi harap-harap dia takkan buat perkara macam itulah,” katanya.

Terdahulu, Elizabeth Tan telah melangsungkan perkahwinan secara ringkas dengan Siew Jim  di sebuah gereja di Gombak pada Mac 2021.


Ali Puteh Tak Melenting Digelar Babi, Ajak Netizen Tingkatkan Ibadah

Sebut saja nama Ali Puteh pasti ramai tahu pelawak itu sering dikecam susulan kemelutnya dengan kakak iparnya, Siti Norhidayah.

Baru-baru ini, perkongsian Ali menjadi perhatian apabila memuat naik komen seorang netizen yang yang sanggup mendoakannya agar tidak dapat melunaskan bayaran RM60,000 kepada Norhidayah.

BACA: Sedar Usia Dah Meningkat, Ali Puteh Ucap Selamat Hari Jadi Untuk Diri Sendiri

Malah, individu itu juga turut menggelarnya sebagai babi serta berharap pelawak itu diberi balasan sengsara di dunia dan akhirat.

Bagaimanapun, Ali tidak melatah dengan komen netizen itu serta mengatakan bahawa dia sudah hampir menyelesaikan bayarannya yang tertunggak.

Malah, Ali turut mengajak netizen untuk bersama-sama meningkatkan ibadah sempena di bulan mulia ini. Ali turut mengucapkan terima kasih kepada individu itu diatas doa diberikan.

Terdahulu, Ali berkata dia berjanji akan melunaskan bayarannya kepada Hidayah sebelum Hari Raya Aidilfitri tahun ini.


Mia Sara Nafi Buka Tudung, Berparti

Pelakon Mia Sara menafikan dakwaan gosip seorang pelakon didakwa membuka tudung dan berparti adalah dirinya.

Memetik Harian Metro, menegaskan bahawa individu dalam video tular itu bukan dirinya, Mia yang terkejut dengan dakwaan tersebut menyerahkan kepada orang ramai untuk menilai mengenai perkara itu.

“Di zaman sosial media, fitnah dan gosip sebegini biasa berlaku. Orang boleh je letakkan gambar sesuka hati.  Di sini saya menegaskan gambar dan video yang tular itu bukan saya, tapi terpulang sama ada hendak percaya atau tidak.

“Saya sendiri terkejut tidak tahu dari mana sumber cerita itu. Saya terima dengan hati terbuka kerana kalau saya komen lebih-lebih nampak seperti saya yang bersalah,” katanya.

Sementara itu, bapa kepada pelakon itu iaitu Muhammad Ridhuan juga turut berharap segala fitnah berkaitan anaknya dapat dihentikan.

“Pada mulanya memang saya memberikan ruang buat Mia untuk membuat kenyataan namun lain pula jadinye. Oleh itu saya terpaksa mengambil pendekatan untuk bersuara bagi pihaknya.

“Gambar dan video yang tersebar itu bukan Mia. Saya harap hentikan spekulasi dan fitnah. Apatah lagi, kita kini berada dalam bulan Ramadan,” katanya.

Baru-baru ini, hangat diperkatakan apabila tular video membabitkan seorang artis wanita didakwa bertudung dikatakan membuka tudungnya dan sedang berparti.


Sedar Usia Dah Meningkat, Ali Puteh Ucap Selamat Hari Jadi Untuk Diri Sendiri

Sudah hampir dua tahun nama pelawak Ali Puteh sering menjadi bualan ramai susulan kemelut melanda dengan balu arwah abangnya, Siti Norhidayah.

Baru-baru ini, perkongsian Ali di Insta Story menjadi perhatian mengucapkan selamat hari lahir buat dirinya yang jatuh pada hari ini 30 Mac.

Menerusi entri itu, Ali turut meluahkan rasa syukur diberi peluang untuk terus bernafas dan meningkat lagi usia pada hari ini.

Terdahulu, Ali memaklumkan pihaknya akan menjelaskan bayaran RM60,000 kepada Norhidayah sebelum Hari Raya ini. Ali berkata dia akan membuat bayaran penuh seperti yang diminta selepas permohonan bayaran ansuran ditolak.


Sophia AlBarakbah Akui Emosi Kacau Bilau Digelar Penyondol

Pelakon sensasi, Sophia AlBarakbah hanya mampu mendiamkan diri selepas digelar penyondol apabila dituduh mengganggu rumah tangga Bella Astillah dan Aliff Aziz.

Memetik BH Online, Sophia berkata dia mengakui emosi terganggu apatah lagi ketika itu masih dalam penggambaran, namun dia tidak boleh menutup mulut orang.

BACA: Bella Astillah Maafkan Tapi Tak Akan Lupa Perbuatan Sophia AlBarakbah

“Sejujurnya, memang sakit dan emosi jadi kacau bilau, lebih lagi, saya masih dalam proses penggambaran. Tetapi, bila emosi terganggu, saya mendapat sokongan keluarga dan pasukan produksi.

“Saya baru sahaja selesai penggambaran drama, baru-baru ini. Bila ada sokongan baik, saya tidak tertekan sangat walaupun perasaan memang sakit.

“Dan pada masa sama, kesakitan boleh digunakan ketika saya berlakon,” katanya.

Ditanya mengenai Aliff Aziz yang tidak mahu bekerjasama dengannya lagi, Sophia berkata dia menghormati keputusan pelakon itu.

“Tetapi, kami sangat profesional biarpun orang cakap dingin atau fikir apa sahaja. Saya dan Aliff bersikap matang di lokasi sebab ini adalah kerja dan kami diberikan tanggungjawab untuk kerja,” katanya.

Dalam pada itu, Sophia berkata dia tidak serik untum bergandingan lagi dengan hero berstatus suami orang.

“Bagi saya, ia bukan bergantung pada status, tetapi sikap individu itu sendiri. Takkan hanya sebab suami orang saya nak menolak bergandingan bersama,” katanya.


Pachara Dedah Terpaksa Keluar Bekerja, Afiq Muiz Hanya Main Game Di Rumah

Selepas pelakon Afiq Muiz mendedahkan perangai isterinya di media sosial, giliran Pachara Apin pula mendedahkan sepanjang berkahwin dia yang terpaksa keluarga bekerja untuk menampung kehidupa mereka suami isteri.

Menerusi satu perkongsian di Insta Story, Pachara mendakwa sementara dia keluar bekerja Afia hanya menghabiskan masa di rumah dengan bermain game.

BACA: “Macam Iblis, Balik Tiga Pagi Bau Arak, Makan Babi” – Afiq Muiz Dedah Perangai Isteri?

Pachara mendakwa Afiq akan memberikannya waktu rehat pada hari Ahad kerana pada hari Isnin suaminya itu mahu dia bekerja untuk menanggungnya.

“Banyak idea kau untuk memalukan saya sekarang. Cakap saya bukan siapa-siapa lagi dalam hidup? Jadi apa yang kau sedang buat sekarang ini? Kenapa tak beri kerjasama lepaskan saya?

“Takkan kau masih nak saya kerja bagi kau makan lepas itu kau pukul-pukul lagi setiap Jumaat Sabtu? Ahad kau bagi rehat sebab Isnin kau mahu saya kerja sara kau kan? Isnin hantar kerja kalau ada mood. Balik dari kerja kau complaint sakit badan sebab main game.

“Kau marah saya kau bosan duduk rumah main game sahaja. Kau tak tahu malu ke? Bercakap sekarang macam rempit lagi menjawab netizen,” tulisnya.

Menurut Pachara lagi, dia menyesal menarik semula laporan polis terhadap Afiq berhubung kes dia dipukul kerana percaya pelakon itu akan berubah.

“Aku yang buang kau jauh-jauh lepas kau pukul aku dengan teruk selama berkahwin dengan kau. Kau memang tidak tahu erti kenang budi? Saya lepaskan kau tarik laporan polis lepas kau pukul saya teruk itu supaya kau boleh berubah. Saya ini bodoh-bodoh boleh terfikir kau akan berubah.

“Lelaki yang memukul perempuan adalah lelaki yang pengecut yang mahu menguasi perempuan. Cuba mana-mana lelaki nak pukul kau, kau lari pengecut!” tulisnya.

Pachara turut menyifatkan Afiq seorang lelaki yang pengecut serta tidak mengenang budi selepas apa yang dilakukannya meskipun dia pernah dipukul dengan suaminya itu.

Malah, Pachara turut mengatakan suaminya seperti iblis serta mempersoalkan turut mengapa Afiq takut untuk ke mahkamah dimana sudah masuk kali keenam pelakon itu tidak hadir.

Dalam pada itu, Pachara mengatakan dia berhak berbuat tuntutan fasakh selepas apa dilaluinya sepanjang berkahwin dengan Afiq.

“Ini hak saya untuk tuntut fasakh, patut dari dulu lagi saya buat. Netizen yang belum pernah mengalami tidak akan faham tapi bagi kaum wanita yang sudah pernah dipukul, dianiaya, dicurangi. Sengaja gantung tak bertali akan faham keadaan fizikal dan mental saya,” katanya.

Semalam, isteri kepada pelakon Afiq Muiz iaitu Pachara Apin membuat permohonan tuntutan fasakh terhadap suaminya selepas digantung tak bertali selama dua tahun.


Kongsi Rezeki, Wawa Zainal & Aeril Zafrel Beri Air Balang Percuma Sepanjang Ramadan

Setiap kali menjelang bulan Ramadan, ramai yang tidak melepaskan peluang melakukan kebaikan dan ibadah bersedekah serta berkongsi rezeki buat mereka diluar sana.

Tidak ketinggalan, pasangan selebriti Aeril Zafrel dan Wawa Zainal juga turut berkongsi rezeki kepada orang ramai di sepanjang bulan Ramadan tahun ini.

Menerusi satu perkongsian di TikTok @wawacosmeticsmalaysia, pasangan itu memaklumkan mereka menyediakan air balang pelbagai perisa yang dicampur dengan aiskrim secara percuma kepada orang ramai.

Sempena Ramadhan , kami nak bagi air secara percuma jee setiap petang jam 4:30 sehingga habis ? Waze je ( wawa cosmetic Hq ) jangan lupe datang .#wawacosmetics

Dalam video tersebut, dapat dilihat Aeril sedang mengacau air balang yang dicampur bersama aiskrim sambil memanggil orang yang berada di sekitar kawasan tersebut untuk mendapatkan minuman berkenaan.

Difahamkan, air balang tersebut disediakan di setiap petang sepanjang Ramadan di ibu pejabat syarikat kosmetik yang terletak di Bandar Baru Bangi.

Perkongsian video itu mendapat pelbagai reaksi daripada netizen yang memuji tindakan murni Wawa dan Aeril itu serta mendoakan pasangan itu dimurahkan rezeki.


“Macam Iblis, Balik Tiga Pagi Bau Arak, Makan Babi” – Afiq Muiz Dedah Perangai Isteri?

Semalam hangat diperkatakan apabila isteri kepada pelakon Afiq Muiz iaitu Pachara Apin membuat permohonan tuntutan fasakh terhadap suaminya selepas digantung tak bertali selama dua tahun.

Susulan isu tersebut, Afiq dikecam oleh netizen malah ruangan komen Instagram milik pelakon itu diserang oleh netizen  memerlinya yang didakwa memukul isterinya.

BACA: Isteri Afiq Muiz Tuntut Cerai Secara Fasakh, Dua Tahun Digantung Tak Bertali

Tidak hanya berdiam diri, Afiq dilihat membalas komen netizen mendakwa isterinya itu bukan wanita yang baik serta pernah berlaku curang.

Malah, Afiq turut mendedahkan perangai isterinya mendakwa isterinya itu balik lewat pagi dalam keadaan mabuk serta keluarga dengan lelaki lain.

Afiq turut menjawab saranan netizen supaya meleaskan isterinya secara baik, dimana pelakon itu mengakui keputusan itu agak sukar untuk dilakukan. Bagaimanapun, Afiq memberitahu akan pergi ke mahkamah untuk kes perceraian.

“Bukan mudah buat keputusan dalam keadaan diduakan (dicurangi). Bukan mudah untuk hadap muka orang yang melukakan hati,” jawabnya.

Untuk rekod, Afiq mendirikan rumah tangga dengan Pachara pada 27 Mac 2019 selepas setahun berkenalan di set penggambaran drama Air Mata Syurga.


Lana Nodin Dipuji Cantik Persis Anak Patung

Lama rasanya tak dengar cerita tentang pelakon Lana Nodin. Baru-baru ini, Lana dilihat ada memuat naik gambar terbarunya di Instagram.

Umum mengetahui, tahun lalu Lana memberitahu dia menjalani pembedahan plastik bagi membetulkan kedudukan bahagian hidung di Seoul, Korea Selatan.

BACA: Lana Nodin Dedah Kos Bedah Hidung RM166,000, Guna Tulang Rusuk Ganti Silikon

? DJ Sanfonamix X Akimilaku Kimpo Bara Bere – Tik Toker

Perkongsian foto Lana itu mendapat pelbagai reaksi daripada netizen yang memuji kecantikan pelakon itu yang tidak ubah seperti anak patung. Malah, rata-rata pengikutnya di Instagram turut memuji pelakon itu mirip artis Korea.

Terdahulu, Lana mengaku dia terpaksa menjalani pembedahan untuk membetulkan semula hidung yang telah senget akibat kemalangan sewaktu di bangku sekolah. Menurut Lana dia perlu memasukkan plastik pada hidungnya secara berkala selepas hidungnya pernah patah.


Shahrulezad Puji Mizz Nina Tak ‘Londeh’ Aib Rumah Tangga

Pengarah popular, Shahrulezad Mohameddin atau Budak Ijat memuji Mizz Nina yang disifatkan bijak menangani masalah rumah tangga tanpa membuka aib sesiapa.

Menerusi satu perkongsian di media sosial, Shahrulezad memberikan pendapatnya golongan selebriti tidak perlu membuka aib meskipun berdepan kemelut rumah tangga.

BACA: Netizen Kagum Dengan Mizz Nina Tak Buka Aib Bekas Suami

“Mizz Nina juga yang kelas. Senyap senyap dia dapat apa yang dia mahu kan tanpa melondehkan aib masing-masing di depan kita semua,”tulisnya.

Dalam pada itu, Shahrulezad berkata tindakan Mizz Nina itu juga  sekaligus tidak membuatkan netizen turut sama terpalit dosa.

Perkongsian Sharulezad itu mendapat pelbagai reaksi daripada netizen yang memuji tindakan matang Mizz Nina serta mengatakan itu yang membezakan antara orang yang berilmu dengan tiada ilmu.

Terdahulu, Mizz Nina dan Noh mengesahkan mereka sudah bercerai menerusi satu kenyataan di Instagram masing-masing pada 4 Ogos tahun lalu selepas 11 tahun mendirikan rumah tangga.


“Disebabkan Fitnah ‘Buat’ Hidung, Pengikut IG Saya Berkurang” – Zarina Zainuddin

Pelakon Zarina Zainuddin meluahkan rasa berang apabila ada netizen yang masih menuduhnya melakukan pembedahan untuk mencantikkan hidung.

Memetik Utusan Online, menerusi satu temu bual sebuah rancangan televisyen popular, Zarina berkata tuduhan itu tidak berasas dan perlu dihentikan supaya tidak menjadi fitnah.

BACA: “Biarlah Shuib Nak Kahwin, Dia Lelaki Mana Boleh Tahan Lama-Lama” – Zarina Zainuddin

“Operasi itu sebenarnya melibatkan bedah hidung. Kalau tidak, doktor terpaksa toreh muka saya sana sini. Doktor kata memang resdung di bahagian tulang pipi, atas hidung. Kalau tak ada solekan, orang dapat tengok lebam di bahagian bawah mata saya.

“Bila buka (bedah) hidung, doktor sedut punca resdung. Justeru, saya kena terima hidung saya jadi begini. Saya minta doktor perbetulkan, supaya tak jadi buruk sangat. Saya tidak merubah hidung saya. Kalau ada yang tak faham, sampai matipun mereka tak akan faham,” katanya.

Sebelum ini, wajah Zarina yang dikatakan sedikit berbeza susulan perubahan bentuk hidungnya menjadi bualan di media sosial.

Menurut Zarina lagi, berikutan cerita tidak benar itu ramai netizen yang marah terhadapnya. Namun, dia memohon maaf buat mereka yang tidak memahami. Tambahnya, disebabkan berita itu juga jumlah pengikut akaun Instagramnya juga turut berkurang.

“Disebabkan perkara itu, pengikut IG saya berkurang, dari 2.3 juta kepada 2.2 juta. Saya rasa orang betul-betul marah kepada saya. Oleh itu, saya nak mohon maaf kepada yang marah dan tidak memahami.

“Saya terima keadaan saya begini. Penyakit Tuhan bagi, jadi kita kena terima. Saya hanya mahu menjadi diri sendiri, bukan orang lain,” katanya.


Bella Astillah Maafkan Tapi Tak Akan Lupa Perbuatan Sophia AlBarakbah

Pelakon Bella Astillah berkata dia sudah memaafkan Sophia Albarakbah yang didakwa cuba mengganggu keharmonian rumah tangganya.

Memetik BH Online, isteri kepada Aliff Aziz itu bagaimanapun menegaskan dia tidak akan melupakan perbuatan Sophia.

“Saya sudah pun memaafkan demi memperbaiki rumah tangga dan ketenangan diri walaupun sangat sukar. Justeru, saya banyak melakukan aktiviti bersama Aliff dan anak-anak. Dengan harapan, tidak akan ada lagi masalah yang timbul.

“Namun, saya sedar tidak boleh lari kerana ujian akan berterusan. Jujurnya, saya sangat takut menghadapinya,” katanya.

Mengulas mengenai pengakuan Sophia sebelum ini yang mengakui sudah mempunyai teman lelaki, Bella mendoakan hubungan aktres itu kekal hingga ke jenjang pelamin.

“Sebenarnya sama ada sudah memiliki teman lelaki atau wanita, ia sama macam kita sudah ada isteri atau suami. Boleh sahaja nak ada skandal lain, betul tak? Apapun semoga Sophia bahagia, kekal hingga ke jenjang pelamin dan jannah. Insya-Allah.

“Dan harapnya selepas ini tiada cerita sama timbul. Tetapi, apa yang mahu dilakukan di luar kemampuan kita,” katanya.

Terdahulu, Bella mendedahkan seorang pelakon wanita yang tersuka dengan Aliff Aziz malah berkali-kali membuat panggilan telefon dan menghantar pesanan kepada suaminya.

Aliff turut mengesahkan wanita yang didakwa mengganggu rumah tangganya adalah Sophia Albarakbah yang bergandingan dengannya dalam drama Ku Akad Kau Dengan Bismillah.


“Saya Dengan Anak Rapat, Tak Tahu Apa Yang Aurora Trauma” – Farid Kamil

Pelakon Farid Kamil berkata dia tidak tahu mengapa dia dihalang berjumpa dengan anak-anak sejak 23 hari lalu dan tidak tahu apa yang anak perempuannya, Nur Aurora trauma.

Memetik BH Online, Farid berkata dia dia mempunyai hubungan rapat dengan kedua-dua anaknya serta meminta media bertanyakan kepada Diana mengapa dia halang berjumpa dengan anak-anak.

“Saya tidak tahu apa yang Aurora trauma kerana hubungan saya dengan anak-anak rapat sebagai ayah dan anak.

“Adakah kerana saya bertanya soalan peribadi yang menyinggung perasaan dia (Diana)? Saya tidak tahu kenapa saya dihalang daripada berjumpa anak-anak dan itu kena tanya Diana,” katanya.

Dalam pada itu, Farid berkata dia juga tidak tahu di mana keberadaan kedua anak-anaknya sekarang.

“Saya memang rindu pada anak-anak tetapi apa yang saya boleh buat? Hanya kepada Allah, tempat saya mengadu.

“Saya mendapat taufik dan hidayah ketika mengerjakan umrah dan ziarah, baru-baru ini. Dari situ saya dapat meningkatkan tahap kesabaran yang ada pada saya sekarang,” katanya.

Semalam, pelakon Diana Danielle mendakwa anak bongsunya, Nur Aurora dikatakan trauma namun aktres itu enggan menjawab punca anaknya itu trauma.


Netizen Tergamam Tengok Shuhada Makin Langsing & Menawan

Susulan kemelut rumah tangga pelakon Hafidz Roshdi, isterinya iaitu Nurul Shuhada menjadi perhatian ramai yang bersimpati nasib menimpa ibu kepada dua cahaya mata itu apabila dicederakan suaminya.

Sejak kebelakangan ini, penampilan terbaru Shuhada menjadi perhatian ramai apabila dilihat semakin langsing dan menawan.

? ???????????? – CHALEE ( ???? ) – CHALEE ( ???? )

Baru-baru ini, tular video dikongsikan di sebuah akaun TikTok Berryshapehq memaparkan Shuhada berjalan bersama seorang wanita.

Dapat dilihat Shuhada tampil langsing dan memiliki peha yang kecil sekaligus membuatkan ramai terkejut melihat perubahan wanita itu.

Diruangan komen, rata-rata netizen mengatakan Shuhada sebenarnya cantik namun tidak dihargai dan tidak dijaga dengan baik.

Malah, ada netizen mengatakan pasti suaminya ‘gigit jari’ selepas melihat perubahan Shuhada yang ‘comeback’ selepas apa yang berlaku dengan rumah tangganya.

Untuk rekod, Shuhada mendirikan rumah tangga bersama Hafidz pada 30 April 2016 dan hasil perkahwinan itu, mereka dikurniakan sepasang cahaya mata iaitu Humairah dan Umar.


Isteri Afiq Muiz Tuntut Cerai Secara Fasakh, Dua Tahun Digantung Tak Bertali

Isteri kepada pelakon Afiq Muiz iaitu Pachara Apin membuat permohonan tuntutan fasakh terhadap suaminya di Mahkamah Rendah Syariah Petaling Subang Bestari pagi tadi.

Memetik Harian Metro, Pachara atau Nur Aaira Mahdeya hadir sendirian dengan mengenakan jubah hitam dan pelitup muka.

BACA: Isteri Dakwa Dipukul Sampai Patah Kaki & Jari, Afiq Muiz Buat Laporan Polis

Menurut Pachara, Afiq mengetahui mengenai tuntutan cerai secara fasakh hari ini namun dikatakan enggan memberikan kerjasama.

“Afiq tidak beri kerjasama langsung. Dia tahu mengenai tuntutan cerai fasakh pada hari ini tetapi enggan memberi kerjasama,” katanya.

Diminta mengulas mengenai dakwaan dipukul Afiq seperti yang dinyatakan di Facebook dan TikTok tahun lalu, Pachara tetap mempertahankan kenyataannya itu serta mengatakan ianya bukan bukan fitnah seperti didakwa suaminya.

“Apa yang saya nak beritahu, sebelum ini dia (Afiq) ada buat laporan polis yang mengatakan saya fitnah tapi saya tak fitnah.

“Mengenai bukti, saya rasa semua orang dah nampak. Pada masa sama kita sedang berpuasa. Lagipun sebelum ini hanya saya saja yang banyak bercakap dan masyarakat pun dah nampak bukti-bukti ini. Kita tunggulah bicara terakhir pada 6 April ini,” katanya.

Sementara itu, peguam yang mewakili Pachara iaitu Suriati Ab Ghani berkata sebelum ini pihaknya sudah memfailkan cerai secara baik pada Ogos tahun lalu namun Afiq gagal dihubungi. Tambahnya, Pachara juga tidak menerima nafkah dan digantung tidak bertali sejak Julai 2021 sehingga kini.

“Dia gantung tidak bertali sejak Julai 2021 sehingga sekarang dan memang dia sudah tinggalkan Pachara,” katanya.

Terdahulu, Afiq dan Pachara berkahwin pada 27 Mac 2019 selepas setahun berkenalan di set penggambaran drama Air Mata Syurga.


“Orang Yang Baru Berhijab, Tak Boleh Nak Dihakimi Serta Merta” – Ibu Shuib

Baru-baru ini, ibu kepada Shuib Sepahtu iaitu Salamiah Jalani ada memuat naik video di TikTok bersama usahawan, Watie Hanafiah.

Video tersebut memaparkan Watie melakukan bentuk hati (love) sambil tersenyum manis berlatar belakang lagu Kurangnya Apa nyanyian Arief.

BACA: “Nampak Semua Aset” – Netizen Tegur Baju Watie Ketat Sangat

Perkongsian ibu Shuib itu mendapat pelbagai reaksi daripada netizen yang memuji penampilan sopan Watie berbanding sebelum ini.

Komen netizen itu dibalas oleh Salamiah yang meminta agar memberi masa kepada Watie untuk menjadi muslimah lebih baik apatah lagi usahawan itu baru berhijab.

Dalam pada itu, Salamiah berkata lagi dia menerima pilihan anaknya. Ujarnya lagi, jodoh seseorang itu adalah ketentuan Allah dan siapa kita untuk melawan takdir.


Almy Nadia Nekad Berhijab Kerana Allah

Pada Jun tahun lalu, penampilan pelakon Datin Almy Nadia menjadi perhatian ramai apabila dilihat tampil berhijab sekaligus mendapat pelbagai reaksi positif daripada netizen.

Memetik Harian Metro, Almy berkata dia sudah lama berhasrat untuk berhijab namun bimbang jika sudah berhijab suaminya akan berpaling kepada wanita lain.

BACA: Kurus Ke Gemuk, Almy Nadia Syukur Dikurniakan Suami Kelakar & Membahagiakannya

Bagaimanapun, selepas berbincang dengan suaminya, Datuk Fizz Fairuz dia nekad untuk bertudung kerana Allah serta melakukan perubahan secara perlahan-lahan.

“Saya mula berubah secara perlahan-lahan bermula dari segi pakaian. Selain memakai baju yang longgar, saya juga mula memakai selendang untuk menutup rambut ketika di luar rumah.

“Saya juga mula berhijab sepenuhnya ketika mengambil anak di sekolah yang berhampiran Masjid Wilayah dan seterusnya ketika terbabit dalam program Majalah Keluarga di Legoland pada tahun lalu,” katanya.

Sementara itu, Almy berkata suaminya tidak menghalang hasratnya itu malah meminta untuk betulkan niat bahawa penghijrahan adalah kerana Allah.

“Fizz cuma bertanya adakah saya benar-benar sudah bersedia berhijab dan dia juga meminta saya betulkan niat berhijrah kerana Allah dan bukan paksaan darinya atau ahli keluarga. Ahli keluarga saya dan mentua semuanya berhijab dan mereka juga sangat menyokong penghijrahan ini.

“Terus terang saya juga sudah puas bergaya dengan pelbagai fesyen baju dan rambut ketika zaman anak dara dan bentuk badan langsing dulu dan kini sampai masanya untuk saya berhijrah menjadi isteri, ibu dan hamba Allah yang lebih baik,” katanya.

Almy berkahwin dengan Fizz pada 26 April 2014. Pasangan itu dikurniakan empat anak perempuan iaitu Nur Afrina Ariana, 8, Nur Afrina Aurora 7, Nur Afrina Ayra, 5, Nur Afrina Aishah, satu tahun empat bulan dan anak angkat Nur Afrina Darwisyah, 14.


Puteri Sarah Gelak Besar Netizen Kata Syamsul Bagi RM1 Juta Belanja Bercuti Di Tokyo

Pasti ramai tahu, sebelum ini pelakon Puteri Sarah telah bercuti ke negara Tokyo, Jepun bersama anak-anaknya dan tidak lokek berkongsikan foto momen mereka di sana.

Baru-baru ini tular video di aplikasi TikTok memaparkan Puteri Sarah terhibur dengan kata-kata netizen mendakwa Syamsul Yusof memberi wang belanja sebanyak RM1 juta untuk bercuti ke Tokyo.

Menerusi video berkenaan, Puteri Sarah hanya tergelak besar dengan komen netizen itu barangkali perkara tersebut lambat lagi untuk berlaku ataupun tidak akan pernah terjadi.

Video itu mendapat pelbagai reaksi daripada netizen yang merasakan pelakon itu seolah memendamkan sesuatu. Malah, ada yang terhibur mendengar Puteri Sarah ketawa besar seperti itu.

Sebelum ini, Puteri Sarah berkata dia tidak mahu berdamai seperti diminta suaminya serta meminta agar segera diceraikan. Malah, Puteri Sarah turut meminta Syamsul mengemukakan bukti dan tidak hanya bercakap kosong sahaja selepas mendakwa dirinya berlaku curang.


Ali Puteh Janji Selesai Hutang RM60,000 Hidayah Sebelum Aidilfitri

Pelawak Ali Puteh memaklumkan pihaknya akan menjelaskan bayaran RM60,000 kepada balu Allahyarham Abam Bocey iaitu Siti Norhidayah sebelum Hari Raya ini.

Memetik BH Online, Ali berkata dia akan membuat bayaran penuh seperti yang diminta selepas permohonan bayaran ansuran ditolak.

BACA: “Saya Bukan Penjenayah, Pelik Sampai Kerjaya Saya Terjejas” – Ali Puteh

“Dari awal saya mohon untuk bayar secara ansuran, tetapi ditolak. Jadi, saya akan usahakan untuk bayar serentak dengan penuh seperti yang diminta. Insya-Allah, sebelum Aidilfitri ini saya akan selesaikan.

“Apa nak buat, saya tak boleh nak menidakkan sebab ini kerja Tuhan. Tak mengapa, saya bincang dengan isteri, kami akan usahakan apa yang termampu biarpun terpaksa bergadai.

“Saya pun sudah hubungi peguam saya semalam (kelmarin), dan rasanya hari ini (semalam) surat pun sudah dihantar. Insya-Allah, sebelum Aidilfitri selesai,” katanya.

Dalam pada itu, Ali mengakui sudah lama tidak menerima tawaran kerja seni dan kini berniaga melalui media sosial. Ujarnya, dia berharap isu itu tidak berpanjangan apabila bayaran tersebut sudah dilunaskan.

“Memang tawaran kerja tidak seperti sebelum arwah Abam meninggal dunia, rasanya sudah lebih kurang enam bulan saya tiada ‘job’. Sekarang saya berniaga dalam media sosial. Saya gunakan platform apa yang ada untuk cari duit.

“Jadi, saya gunakan apa yang saya ada untuk selesaikan bayaran balu Abam. Saya harap bila bayaran selesai, isu ini tidak berpanjangan,” katanya.


Farid Kamil Ada Bukti Bergambar Diana Danielle Curang

Sejak semalam, hangat diperkatakan mengenai kemelut rumah tangaa pasangan selebriti Farid Kamil dan Diana Danielle. Terbaru, Farid mendakwa ada bukti bergambar isterinya yang juga pelakon, Diana Danielle curang.

Memetik Harian Metro, Farid bagaimanapun enggan mendedahkan kepada umum sebaliknya akan menunjukkan di mahkamah.

“Saya ada bukti bergambar. Namun, saya tak boleh tunjuk kepada umum sekarang. Saya akan dedahkan di mahkamah,” katanya.

Semalam, Farid mendedahkan keretakan rumah tangga bersama Diana berpunca daripada kehadiran orang ketiga. Menurutnya, dia mendakwa menghidu mengenai kecurangan isterinya sejak tahun lalu.

Bagaimanapun, Diana menafikan dakwaan suaminya sebaliknya mendakwa masalah yang berlaku adalah berpunca daripada suaminya.

Dalam pada itu, Farid enggan mengulas mengenai hal peribadi, isteri serta anak-anaknya yang boleh mengaibkan mereka.

“Saya tidak mahu bercakap hal isteri saya dan buka aib sesiapa. Saya ke mahkamah untuk menegakkan hukum-hakam agama islam,” katanya.

Pada 10 Mac lalu, Diana memfailkan permohonan cerai di Mahkamah Rendah Syariah Petaling, Subang Bestari. Alasan diberikan Diana tiada persefahaman, sudah berlaku shiqaq atau perbalahan berpanjangan.


“Aku Tetap Islam Walaupun Mak Nyah” – Sajat

Meskipun sudah berhijrah ke Australia, namun masih ramai netizen masih mengikuti perkembangan Sajat atau nama sebenarnya, Muhammad Sajjad Kamaruz Zaman.

Baru-baru ini, Sajat mengakui dirinya masih beragama Islam meskipun sudah menukar jantinanya daripada lelaki kepada wanita.

Difahamkan, Sajat memberikan jawapan tersebut kepada seorang netizen yang meluahkan rasa kecewa apabila Sajat mengenakan tudung ketika di bulan Ramadan.

Sajat berkata lagi, meskipun dia mak nyah namun dia tidak menduakan agama serta meminta orang ramai tidak mudah menjatuhkan hukum.

Sementara itu, ada netizen berpendapat Sajat bertudung hanya mahu mempromosikan hijab tersebut. Malah, ada yang mengatakan Sajat mirip pelakon popular Rozita Che Wan.

Dalam pada itu, ada segelintir netizen menyeru supaya Sajat segera bertaubat ke jalan yang benar dan mendoakan agar dia mendapat hidayah daripada Allah.


“Saya Bukan Penjenayah, Pelik Sampai Kerjaya Saya Terjejas” – Ali Puteh

Pelawak Ali Puteh mengakui sudah lama dia tidak menerima sebarang tawaran kerja seni dan kini dia berniaga di media sosial.

Memetik Harian Metro, Ali berkata dia akan menggunakan segala platform miliknya untuk menjelaskan bayaran sebanyak RM60,000 kepada balu Allahyarham Abam Bocey iaitu Siti Norhidayah.

Ali juga turut meluahkan rasa pelik kerana dia bukan seorang penjenayah namun kerjayanya terganggu sedangkan apa yang berlaku hanyalah hal urusan keluarga.

“Memang tawaran saya tidak seperti sebelum arwah Abam meninggal dunia, rasanya sudah lebih kurang enam bulan saya tiada ‘job’. Sekarang saya berniaga di media sosial. Saya gunakan platform apa yang ada untuk cari duit.

“Jadi saya gunakan apa yang saya ada untuk selesaikan bayaran balu Abam. Saya kesal sebab saya bukan penjenayah, di mana saya digari dan dimasukkan dalam penjara, sebaliknya ini hanyalah urusan keluarga tidak membabitkan jenayah, jadi saya pelik sampai begini kerjaya saya terganggu.

“Saya merasakan ia tak adil. Tapi nak buat macam mana, saya harap bila bayaran sudah selesai, isu ini tidak berpanjangan,” katanya.

Mengulas mengenai rumah arwah Abam yang diminta oleh Hidayah, Ali berkata dia tidak boleh menyerahkannya kerana rumah itu adalah rumah pusaka arwah ibunya.

Ujarnya lagi, pihaknya akan membayar saman tersebut secepat mungkin bagi mengelakkan rumah tersebut dari disita serta meluahkan rasa pelik mengapa harta arwah ibunya pula yang mahu disita.

“Ada perselisihan faham mengenai rumah itu yang merupakan pusaka arwah emak saya. Banyak pula peguam bersuara dan saya juga sudah hubungi peguam balu Abam dan mereka minta saya jawab di mahkamah. Tapi saya malas nak teruskan hal ini di mahkamah lagi.

“Jadi kami tolak tepi perkara itu sebab mereka tak tahu apa jadi dengan keluarga kami. Dan selepas berbincang dengan kakak dan adik saya susulan rumah itu disita, kami akan sediakan bayaran saman untuk rumah itu secepat mungkin. Insya-Allah rumah itu akan selamat.

“Kalau selepas kami bayar pun dia mahu ambil rumah arwah emak saya itu, tidak tahulah. Kita sudah bayar, dia nak apa lagi? Sedangkan dia minta kami bayar sebab kami tak bayar saman lagi dan sebab itu ia disita. Tapi kami pelik bukannya sita harta saya sebaliknya harta arwah emak saya,” katanya.


Isteri Yonnyboii Mengidam Kuih Akok Di Kelantan

Penyanyi rap Yonnyboii berkongsikan isterinya, Nik Nazira yang kini hamil enam bulan mengidam makanan manis seperti kuih akok.

Memetik Harian Metro, Yonny mengakui bukan mudah apabila isterinya mengidam apatah lagi mahukan kuih akok yang dijual di Kelantan.

BACA: Isteri Yonnyboii Hamil 5 Bulan, Berat Badan Turun 10 Kg

“Isteri mengidam makanan manis, seperti kuih akok. Tapi, ia bukanlah benda yang mudah. Tak mudah bila dia mengidam, sebab dia tak mahu kuih akok yang dijual di sini. Tapi, dia nak kuih akok dari Kelantan.

“Mujurlah ada sepupu dan bapa saudaranya yang sanggup terbang ke Kota Bharu untuk membeli kuih itu dan kembali ke Kuala Lumpur untuknya,” katanya.

Dalam pada itu, Nazira berkata alahannya juga semakin baik berbanding di awal kehamilan apabila dia tidak boleh makan mahupun minum.

“Waktu dalam trimester pertama, memang alahan saya sangat teruk. Semua benda saya tak boleh nak makan. Bahkan, minum air kosong pun saya akan muntah.

“Disebabkan itu jugalah saya dehidrasi dan beberapa kali dimasukkan ke hospital. Sekarang, alhamdulillah semuanya semakin okay. Cuma ada ketikanya saya rasa pedih hulu hati,” katanya.


Peraduan IWK e-Bil Jer! Tarik Ramai Pelanggan IWK Tukar Kepada e-Bil

Seronoklah pemenang IWK e-Bil kali ni, siap bawa balik kereta Proton Saga, Televisyen 86 inci dan Macbook Pro lagi sebagai hadiah dalam Peraduan IWK e-Bil Jer 2022. Rugi lah pada yang tak join peraduan santai Indah Water ni.

Kalau korang nak tahu, baru-baru ni Syarikat Pembetungan Nasional, Indah Water Konsortium (IWK) Sdn Bhd telah meraikan pelanggannya dengan mengumumkan pemenang utama dalam peraduan tersebut dan paling heaven sekali hadiah memang tak masuk akal.

Peraduan santai macam ni pun boleh dapat hadiah di luar jangkaan. Jawabnya raya kali ni pemenang IWK e-Bil senyum lebar lah dapat beraya dengan hadiah awesome ni.

Peraduan IWK e-Bil Jer 2022 yang bermula dari 1 Julai 2022 hingga 15 Disember 2022, dianjurkan bagi tujuan mempromosi dan menggalak pelanggan IWK untuk lebih menyertai usaha pengebilan tanpa kertas demi persekitaran yang lebih baik.

Jangan tak tahu, peralihan kepada bil elektronik ini juga adalah selaras dengan tanggungjawab semua pihak dalam menunaikan peranan ke arah usaha pemulihan alam sekitar.

Bagi yang tertanya-tanya apa jer peraduan IWK e-Bil jer 2022 sampai boleh  dapat hadiah menarik ni? Ni jer cara setiap pelanggan e-bil IWK hanya perlu sertai  kempen ahli-mencari-ahli (member-get-member), iaitu pelanggan perlu mendaftar kepada e-bil, kemudian mengajak pelanggan IWK yang lain untuk mendaftar IWK e-bil juga.

Lebih banyak pendaftaran di bawah kod rujukan, lebih tinggi peluang untuk memenangi hadiah cabutan bertuah. Simple jer kan peraduannya. Nak dengan tak nak jer. Tapi itu lah dah terlambat. Lepas ni jangan skip peraduan dari IWK sebab hadiah mereka bagi bukan calang-calang.

Kalau korang nak tahu, Nurzulaika Binti Kamaruddin berjaya merangkul tempat pertama dan membawa pulang kereta berkenaan. Pemenang kedua Salmawati Binti Mansor, pula memenangi sebuah Smart TV Prism+ 86 inci, manakala pemenang ketiga Kee Meng Hua membawa pulang Apple Macbook Pro.

Di samping tiga pemenang utama, seramai 10 orang pemenang lain juga telah berjaya merangkul hadiah saguhati yang menarik seperti Smartwatch Samsung Galaxy 4, Fitbit, Kerusi Urut Bergerak Ogawa, Pembersih Udara Ogawa dan Tab Huawei Matepad.

Ketua Pegawai Operasi IWK, Haji Mohd Zainal Zakaria telah menyampaikan hadiah kepada barisan pemenang dalam satu majlis penyampaian hadiah yang berlangsung di IWK Eco Park, Pantai Dalam baru-baru ini.


“Keluarga Pun Terkejut Rumah Tangga Farid, Diana Bergolak” – Fadzil Zahari

Adik kepada Farid Kamil iaitu Fadzil Zahari berharap abangnya dan Diana Danielle dapat menyelesaikan masalah rumah tangga mereka dengan baik.

Memetik BH Online, Fadzil berkata abangnya dan Diana akan memulakan proses rundingan di bawah Jawatankuasa Pendamai (JKP) bagi menyelesaikan kemelut rumah tangga mereka hari ini.

“Saya berdoa mereka capai kata sepakat dan kata putus terbaik. Kita tak boleh dengar antara dua pihak sahaja, kita kena pertimbangkan keadaan anak-anak juga. Jadi, apa sahaja keputusan, harus ambil kira semua perkara,” katanya.

Sementara itu, Fadzil yang juga suami kepada pelakon Yana Samsudin mengakui terkejut mendapat tahu mengenai kemelut rumah tangga abangnya itu menerusi media.

“Kami baca berita itu pun, kami terkejut. Jadi, kita hendak tanya tuan badan. Kita pun tidak tahu macam mana. Usahkan orang ramai terkejut dengan berita ini, kami sekeluarga pun sama. Sebab tiada apa-apa tanda atau bayangan.

“Jadi kami sampaikan kepada emak sahaja yang menghubungi Kamil agar dia bersabar dan tabah… Kami sentiasa doakan dia,” katanya.

Dalam pada itu, Fadzil berkongsikan kali terakhir dia berjumpa abangnya itu sebulan lalu. Ujarnya lagi, dia dan Yana sentiasa memberikan positif kepada Farid diatas apa yang berlaku.

“Pada pertemuan itu, kami sembang biasa sahaja. Apa yang kami boleh buat, kami sokong dia. Seperti baru-baru ini, dia cakap dia rindu anak-anak. Sebagai adik, saya dan Yana beri kata-kata positif agar dia bersabar,” katanya.

Pada 10 Mac lalu, Diana memfailkan permohonan cerai terhadap suaminya dengan alasan tiada persefahaman dan berlakunya shiqaq atau perbalahan berpanjangan.

Bagaimanapun, Farid enggan melafazkan cerai kerana masih sayangkan Diana. Farid juga mendakwa dia tidak dapat masuk ke rumah sejak awal bulan ini.


Farid Kamil Dakwa Tak Kenal Syamsul Yusof

Selain kemelut rumah tangganya menjadi bualan ramai, isu pelakon Farid Kamil dan juga pengarah sensasi, Syamsul Yusof juga turut menjadi perhatian.

Memetik Harian Metro, Farid bagaimanapun memilih untuk mengunci mulut apabila ditanya mengenai Syamsul yang bakal mengambil tindakan undang-undang terhadapnya.

BACA: “Kepada Farid Kamil, Aku Jumpa Kau Di Mahkamah” – Syamsul

Ia susulan kenyataan Farid sebelum ini mendakwa pengarah itu pernah memukul seorang wanita bernama Diana namun tiada tindakan diambil.

Malah, Farid hanya memberikan jawapan sinis mendakwa dia tidak mengenali pengarah itu sambil tersenyum.

Sebelum ini, Farid mengeluarkan kenyataan tersebut sehari selepas isteri pertama Syamsul mendedahkan pernah dipukul oleh suaminya.

Difahamkan, wanita bernama Diana yang ditulis Farid dipercayai merujuk kepada isterinya yang, aktres Diana Danielle.


Farid Kamil Nak Peluk, Diana Danielle Tepis

Pelakon Farid Kamil berusaha pelbagai cara untuk menyelamatkan rumah tangga yang dibina sejak 11 tahun lalu kerana masih sayangkan perkahwinannya dengan, aktres Diana Danielle.

Memetik BH Online, Farid bukan saja membawa bunga mawar dan sebentuk cincin untuk memenangi kembali hati isterinya, malah dilihat cuba memujuk Diana di luar dewan bicara mahkamah pagi tadi.

Bagaimanapun, berlaku sedikit kekecohan ketika sesi memujuk itu dilakukan apabila Farid cuba memeluk, Diana menepis dan beredar dalam keadaan marah. Diana yang kelihatan marah ditenteramkan oleh peguam mewakilinya, Datuk Akberdin Abdul Kader ketika itu.

Difahamkan, jambangan bunga mawar dan cincin yang dibawa oleh Farid sempena ulang tahun perkahwinan mereka yang ke-11 juga tidak diambil oleh Diana.

Sebelum ini, Farid yang ditemui hari ini mendakwa kehadiran orang ketiga punca keretakan rumah tangga bersama isterinya.

Bagaimanapun, Diana menafikan perkara itu serta mengatakan masalah yang berlaku adalah berpunca daripada suaminya dan jika benar dia curang mengapa aktor itu membelikan cincin serta membawakan bunga untuknya.


Diana Danielle Buang Cincin, Bunga Pemberian Farid Kamil

Dalam proses pelantikan wakil dalam Jawatankuasa Pendamai (JKP) hari ini, pelakon Farid Kamil bukan hanya membawa bunga mawar tetapi turut membawa sebentuk cincin untuk diberikan kepada isterinya, Diana Danielle.

Memetik BH Online, Farid yang ditemui di mahkamah berkata cincin tersebut juga adalah sebagai hadiah ulang tahun perkahwinan mereka yang ke-11.

“Demi menyelamatkan rumah tangga, saya berusaha mendapatkan semula cincin ini. Bunga pun dibuang, apatah lagi cincin. Saya beli cincin, tahun ini untuk meraikan ulang tahun perkahwinan ke-11. Tak adalah mahal sangat, tapi cukuplah,” katanya.

Sementara itu, Diana yang ditanya mengenai cincin itu berkata ia adalah cincin yang pernah dihilangkan Farid sejak lapan tahun lalu.

“Cincin yang nak bagi sudah dihilangkan selama lapan tahun, tetapi baru hari ini nak beri semula cincin perkahwinan ini,” katanya.


“Itu Semua Fitnah” – Diana Danielle Nafi Curang

Pelakon Diana Danielle menafikan dakwaan dirinya curang seperti yang didakwa suaminya Farid Kamil sehingga dia nekad untuk memfailkan perceraian.

Memetik Harian Metro, Diana berkata masalah yang berlaku adalah berpunca daripada suaminya dan jika benar dia curang mengapa aktor itu membelikan cincin serta membawakan bunga untuknya.

“Itu semua fitnah. Masalah yang timbul adalah kesalahan dia 100 peratus. Kalau betul saya ada orang ketiga, kenapa dia nak belikan cincin kahwin saya? Kalau ‘kantoi’ kenapa nak bawa bunga?

“Bayangkan cincin yang dia nak bagi tadi sudah dia hilangkan selama lapan tahun, tapi baru hari ini dia nak beri semula cincin perkahwinan kami selepas lapan tahun,” katanya.

Nekad dengan keputusannya untuk bercerai, Diana berkata tindakan Farid membawa cincin dan bunga bukan untuk menyelamatkan rumah tangga mereka tetapi mahu menjaga maruahnya.

“Ya saya masih dengan keputusan untuk bercerai. Dia bukan cuba nak menyelamatkan rumah tangga (pemberian bunga dan cincin), tapi nak menyelamatkan air muka dia saja,” katanya.

Dalam pada itu, Diana yang mengulas mengenai kenyataan Farid sudah 23 hari tidak bertemu anak-anak berkata anak keduanya, Aurora kini dalam keadaan trauma namun tidak didedahkan puncanya.


Farid Kamil Dakwa Orang Ketiga Punca Keretakan Rumah Tangga

Pelakon Farid Kamil mendeddahkan kehadiran orang ketiga punca keretakan rumah tangga bersama isterinya, Diana Danielle.

Memetik Harian Metro, Farid berkata dia mula menghidu mengenai kecurangan yang berlaku sejak tahun lalu namun pelakon itu mendakwa ‘terkantoi’ baru-baru ini.

“Alhamdulillah saya bersyukur kerana Allah sudah memberi petunjuk dan hidayah. Saya juga sudah cuba sedaya upaya memujuk Diana atas kesalahan yang tak munasabah tapi hari ini saya dapati ada pihak ketiga yang menyokong dia dari belakang.

“Saya kalau boleh nak tegakkan undang-undang Islam dan hak sebagai seorang suami, yang mana rumah tangga diganggu. Saya rasa sangat tidak adil sebagai seorang suami. Dan bila kita menuntut jawapan daripada dia mengenai perkara itu, perpisahan yang diminta.

“Saya sayangkan keluarga saya, saya tidak pernah lagi diuji sebegini. Saya baru mengesahkan mengenai hal ini hari ini tapi saya sudah maklum dari tahun lalu. Ia bukan masalah berlarutan cuma masalah ‘terkantoi’ baru-baru ini,” katanya.

Dalam pada itu, Farid berkata dia mahu menyelamatkan rumah tangga mereka demi anak-anak apatah lagi sudah 23 hari tidak dapat bertemu kedua anaknya, Muhammad dan Nur Aurora.

“Saya harus menyelamatkan isteri dari terus diperlakukan sebegitu. Saya sayangkan anak-anak kerana tanpa isteri saya, saya tak dapat jumpa anak-anak saya.

“Saya tidak dibenarkan jumpa anak selama 23 hari dan telefon pun tidak dibenarkan. Jadi, hari ini saya cuba menyelamatkan keluarga saya walaupun saya tahu itu kesalahan orang luar,” katanya.

Dalam pada itu, ditanya sama ada dia akan memfailkan nusyuz terhadap isterinya, Farid berkarta dia menyerahkan perkara itu kepada pihak mahkamah.

“Mahkamah akan putuskan hal terbabit. Saya berserah kepada Allah kerana benda ini membabitkan hukum hakam Islam dan saya tak boleh buat keputusan sendiri,” katanya.


Shuk Sahar Rindu Berlakon, Harap Diberi Peluang Kedua

Hampir dua tahun meninggalkan dunia lakonan, pelawak Shuk Sahar berharap penerbit drama dan filem memberikan peluang kepadanya untuk kembali aktif berlakon.

Memetik Utusan, Shuk berkata meskipun dia kini sibuk berniaga untuk menjaga pendapatan, namun dia rindukan dunia lakonan serta berharap agar diberikan peluang untuk beraksi semula.

BACA: Diminta Kongsi Tips Curang, Shuk Sahar Enggan Ajar Sebab Dah Pencen

“Buat masa ini saya berniaga untuk kelangsungan hidup. Tapi jujur saya memang rindu nak berlakon kerana sudah dua tahun saya tinggalkan dunia itu.

“Baru-baru ini ada sahaja tawaran, tetapi bertindih pula dengan acara di Singapura. Jadi, terpaksa saya tolak. Kalau ada peluang berlakon, memang saya nak. Saya betul-betul mengharap,” katanya.

Sebelum ini, Shuk dihimpit dengan pelbagai kontroversi rumah tangga serta terpalit kontroversi membabitkan pelakon Fauzi Nawawi yang membuat pendedahan dalam satu program tentang babak rogol bersama pelakon Raja Farah.

Dalam pada itu, Shuk berharap isu tersebut selesai serta dirinya tidak terus dihukum dan dipulaukan kerana dia mahu kembali berlakon.

“Isu itu kelihatannya sudah selesai. Jadi, bagi penerbit yang masih ingat saya, saya ingin maklumkan, saya benar-benar mahu kembali berlakon. Diharapkan peluang masih ada untuk saya,” katanya.


Tak Pernah Bangun Sahur, Lepas Kahwin Reen Rahim Kena Siapkan Sahur

Pelakon Reen Rahim berkata Ramadan kali ini berbeza apabila dia perlu bangun untuk menyiapkan hidangan sahur untuk suaminya, Ahmad Nur Hazim.

Memetik Kosmo, menerusi satu perkongsian video di TikTok, Reen mengakui sepanjang hidupnya dia tidak pernah bangun untuk bersahur namun tahun ini semuanya berubah.

“Seumur hidup saya, tak pernah pun bangun sahur. Bila dah berkahwin, saya kena siapkan sahur,” katanya.

Dalam video tersebut, Reen turut berkongsikan video sedang mengejut suaminya yang sedang nyenyak tidur untuk bangun sahur.

Perkongsian Reen itu mendapat pelbagai reaksi daripada netizen yang turut berkongsikan pengalaman sama selepas mereka mendirikan rumah tangga.

“Sama! Tahu lepas sahur dengan mak abah. Paling-paling pun semuanya dah siap (sahur). Tapi tahun ini kena bangun siapkan sahur dan kejut laki (suami),” kata seorang pengguna TikTok.

“Betul. Malas betul nak bangun masak sahur. Nasib baik suami tak makan berat waktu sahur. Cukup kurma lima hingga tujuh biji dan air masak sahaja,” kata seorang lagi netizen.

Reen mendirikan rumah tangga bersama Hazim dalam satu majlis pernikahan yang diadakan di Boraombak Marina, Putrajaya pada 24 Disember tahun lalu.


Keluarga Sambut Hari Lahir Sumayyah, Netizen Tanya Mana Syamsul?

Perkongsian pelakon Puteri Sarah menjadi perhatian apabila memuat naik gambar sambutan hari lahir anak keduanya, Sumayyah yang keempat dalam suasana sederhana.

Menerusi gambar dikongsikan, majlis yang diadakan di restoran milik bapa mentuanya, Datuk Yusof Haslam itu turut dihadiri oleh kedua ibu bapa Puteri Sarah.

BACA: “Kami Mohon Puteri Sarah Berdamai Dengan Bersyarat” – Ibu Syamsul

Turut mejadi perhatian, kelihatan Yusof Haslam berjabat tangan bersama bapa Sarah, Megat Kamaruddin Megat Shamsuddin sekaligus menunjukkan hubungan baik mereka sebagai besan.

Perkongsian Puteri Sarah itu juga turut mendapat pelbagai reaksi daripada netizen yang mempersoalkan kelibat Syamsul Yusof di majlis hari lahir anaknya itu.

Malah, ada netizen turut bertanyakan kembali kepada Syamsul yang mengeluarkan kenyataan sebelum ini yang mahu berdamai dengan isteri pertamanya itu namun pengarah itu tidak kelihatan dalam majlis berkenaan.


Kazar Kurangkan Tengok Instagram, Hormati Bulan Ramadan

Nama pelakon veteran, Kazar Saisi menjadi bualan ramai selepas anaknya, Ira Kazar mendirikan rumah tangga dengan pengarah sensasi, Syamsul Yusof.

Sempat ditemu bual mStar Online, Kazar berkata Ramadan tahun ini mengajarnya menjadi seorang yang lebih penyabar.

Menurut Kazar lagi, Ramadan tahun ini juga dia menggelakkan dari daripada menggunakan media sosial serta cuba untuk memperbaiki diri.

“Bulan Ramadan kurang tengok Instagram sebab hormati Ramadan, cuba perbaiki diri setiap tahun. Ramadan ini saya banyak bersabar. Akhir-akhir ni banyak bersabar dan terbukti sabar banyak ganjarannya,” katanya.

Dalam pada itu, Kazar tutur berkongsikan dia turut terkenangkan serta merindukan pengarah terkenal, Allahyarham Mamat Khalid pada Ramadan tahun ini.

“Yang paling saya rindu pada bulan Ramadhan ini sewaktu bekerja dengan arwah Mamat Khalid sebab dia banyak hasilkan karya yang sukar untuk dilupakan oleh semua orang seperti Kampung Pisang, 16 Puasa, 17 Puasa,” katanya.


Fattah Amin Lancar 5 Lagu Zikir Sempena Ramadan

Sempena bulan Ramadan ini, pelakon dan penyanyi Fattah Amin melancarkan lima lagu zikir eksklusif yang boleh didapati menerusi aplikasi Mukmin Pro.

Memetik Astro Awani, Fattah berkata ia merupakan satu penghormatan buat dirinya dapat melagukan zikir menerusi aplikasi berkenaan.

Menurut Fattah lagi, dia berharap alunan zikir-zikir berkenaan dapat memberikan ketenangan buat mereka yang mendengarnya.

“Ia merupakan penghormatan untuk melagukan zikir ini secara eksklusif di aplikasi Mukmin Pro, dan saya berharap ia membawa ketenangan dan kedamaian kepada mereka yang mendengarnya semasa bulan Ramadan yang diberkati ini,” katanya.

Antara lima zikir yang dialunkan itu iaitu Iktiraf, Taubat Nasuha, La Hawla wala Quwwata illa billah, Rabbi Yassir, dan Zikir Fatimah.

Difahamkan, lagu-lagu zikir ini boleh dihayati melalui Spotify, Apple Music dan Youtube mulai minggu pertama Ramadan ini.


“Kalau Kata Saya Curang, Lepaskanlah Saya” – Puteri Sarah

Pelakon Puteri Sarah meminta suaminya, Syamsul Yusof mengemukakan bukti dan tidak hanya bercakap kosong sahaja selepas mendakwa dirinya berlaku curang.

Memetik Utusan Online, Puteri Sarah berkata dia juga tidak gentar selepas suaminya itu memfailkan permohonan nusyuz terhadapnya di Mahkamah Rendah Syariah Gombak Timur, 21 Mac lalu.

BACA: “Kami Mohon Puteri Sarah Berdamai Dengan Bersyarat” – Ibu Syamsul

“Saya tak nak dia hanya bercakap kosong sahaja, kita tengoklah apa dia boleh buat di mahkamah nanti. Dakwaan isu curang biarlah perkara itu diputuskan di mahkamah. Bagi saya jika dia hendak bercakap, perlu sertakan bukti,” katanya.

Menurut Puteri Sarah lagi, ibu mentuanya, Datin Patimah Ismail sanggup menjadi saksi kes tersebut dan meminta suaminya melepaskannya jika benar dakwaan dirinya curang.

“Selepas keluar rumah pada 2020, saya bukan tinggal sendiri sebaliknya saya memang tinggal dengan ibu bapanya. Sebab itu, ibu mentua saya sanggup jadi saksi kes kami.

“Saya sedikit pun tidak goyah dengan tuduhan nusyuz, saya dalam fasa cakaplah apa nak cakap, kalau kata saya curang lepaskanlah saya,” katanya.

Sebelum ini, Puteri Sarah berkata dia tidak mahu berdamai seperti diminta suaminya serta meminta agar segera diceraikan.


Dafi Akui Hilang Job Sejak Bapa Tak Lagi Jadi PM

Penyanyi Dafi mendedahkan dia hilang satu demi satu tawaran kerja selepas bapanya, Datuk Seri Ismail Sabri Yaakob tidak lagi menjawat jawatan Perdana Menteri.

Memetik Harian Metro, Dafi bagaimanapun tidak mempersoalkan perkara itu sebaliknya menganggap tiada rezeki buatnya apabila ada projek yang dibatalkan begitu sahaja.

BACA: “Kalau Ada Pihak Nak Bagi Layanan Istimewa Saya Terima Sahaja” – Dafi

“Tawaran bekerja bukan tiada langsung. Memang ada, tapi ada juga yang dah dipersetujui tapi dibatalkan begitu saja. Tiba-tiba mereka beritahu tak jadi sedangkan sebelum itu beriya-iya bagi tawaran.

“Saya nak persoalkan sangat sebab perkara ini berlaku pun susah juga. Jadi, saya terima saja dan anggap tiada rezeki. Tahun lepas jadual saya kosong tiada apa-apa tawaran.

“Saya tak rasa sedih kerana dah bersedia dengan sebarang kemungkinan. Cuma orang tak faham saya sebenarnya dari awal tak terbabit dengan karier politik ayah,” katanya.

Menurut Dafi lagi, dia tidak terkesan status bapanya bukan lagi Perdana Menteri, namun mengakui ketika bapanya memegang jawatan ramai yang tiba-tiba bertanya khabar.

“Saya tak kisah sebab saya tak hadap (minta) pun. Saya dah ada orang-orang yang saya rasa perlukan dan akan kekal di situ. Tapi contohnya masa ayah ada kuasa, ramai yang datang.

“Saya sampai tak senang dalam hidup kerana nak melayan orang. Nanti dikata sombong, mereka datang dengan cara baik jadi saya layanlah.

“Semuanya saya jaga. Bila dah tiada apa-apa, semuanya lesap macam itu saja. Masa ayah dilantik jadi Perdana Menteri, saya balas mesej dari jam 5 petang sampai 9 pagi esok. Mereka yang dah lama hilang pun tiba-tiba bertanya khabar,” katanya.

Dalam pada itu, Dafi berkata dia tidak dapat apa-apa keistimewaan meskipun bapanya pernah menjadi Perdana Menteri, malah ramai tidak tahu situasi pernah dihadapinya ketika tiada tawaran kerja.

“Mereka tak tahu situasi sebenarnya. Malah waktu-waktu tiada tawaran kerja, saya pernah pecahkan tabung berisi duit syiling bawa ke bank untuk ditukar buat belanja sampai hujung bulan.

“Ayah tak bagi duit pun. Saya pun bukan jenis meminta-minta. Memang malu apabila dah besar masih mengharapkan mereka,” katanya.


Bakal Tunai Umrah Kali Kedua, Daiyan Trisha Mohon Doa

Pelakon dan penyanyi, Daiyan Trisha bakal menunaikan umrah buat kali kedua pada minggu hadapan bersama ibunya, Samsiah Mohd Nor serta memohon peminat mendoakan agar dia beroleh umrah yang mabrur.

Memetik Utusan Online, Daiyan turut meminta orang ramai mendoakan agar dirinya menjadi lebih baik berbanding dihukum kerana kekal dengan penampilan sama walaupun selepas menunaikan umrah.

“Saya rasa peminat faham, walaupun ada segelintir yang mempersoalkan kenapa sudah pergi umrah tetapi masih tidak tutup aurat dan sebagainya.

“Macam saya katakan tadi, perkongsian yang dibuat adalah secara luaran sahaja, kalaulah masyarakat tahu perasaan kita dan bagaimana seseorang berusaha untuk berubah, pasti mereka tidak akan mempertikaikan perkara tersebut.

“Saya cuma minta masyarakat dan peminat terus mendoakan saya untuk menjadi lebih baik dari semua segi kerana yang paling penting ialah hati dan jiwa perlu sentiasa bersih,” katanya.

Dalam pada itu, Daiyan berkata dia mahu menunaikan umrah di bulan Ramadan kerana ganjaran berganda di bulan mulia ini serta rasa rindu mendalam pada Baitullah.

“Saya memang tengah merancang, InsyaAllah kalau ada rezeki akan bertolak pada minggu kedua umat Islam berpuasa.

“Menunaikan umrah pada Ramadan bagi saya sangat istimewa kerana dalam bulan yang suci ini, apa sahaja amalan kita akan mendapat ganjaran pahala berganda daripada Allah SWT,” katanya.


Isteri Larang, Aaron Aziz Tak Akan Jumpa Syamsul Yusof

Pelakon Datuk Aaron Aziz berkata dia tidak akan bersemuka dengan pengarah sensasi, Syamsul Yusof selepas dilarang isterinya, Diyana Halik.

Menerusi Insta Story, Aaron berkongsikan perbualan dengan isterinya yang turtu tertekan dengan kontroversi yang melanda suaminya.

Dalam mesej berkenaan, Diyana turut meminta agar Aaron memikirkan tentang kesihatan mental keluarga mereka yang terganggu disebabkan kemelut tersebut.

“Saya tak nak awak jumpa Syamsul tak kira apa pun. Kalau ditanya, cakap sahaja saya larang. Saya tak nak lagi sebarang kenyataan berhubung perkara terbabit. Saya sangat-sangat risau.

“Saya nak awak janji barulah saya akan berasa okey. Untuk saya dan untuk kesihatan mental,” tulis isteri Aaron.

Aaron berkata dia akan mengikut seperti yang dipinta isterinya serta mengatakan bahawa rezeki bukannya terletak di tangan manusia.

“Saya tak nak komen apa lagi. Bila anak bongsu saya naik bilik nangis dan bila isteri saya nangis, itu dah maksimum dah.

“Orang yang selalu bagi nasihat adalah isteri saya. Kalau isteri saya ‘no’, itu masih boleh bincang. Kalau isteri cakap ‘forbid’ (larang), itu dah ‘level’ lain.

“Saya kerja keras demi keluarga dan kesihatan mental mereka lebih penting. Rezeki bukan di tangan manusia. Saya tumpang rezeki anak-anak dan isteri. Jadi, mereka adalah keutamaan saya,” tulisnya.


“Tinggi Macam Mana Pun, Tapi Kita Guriskan Hati Ibu, Baik Pergi Minta Ampun” – Hattan

Penyanyi Datuk Hattan mengingatkan orang ramai agar tidak  sesekali mengguris perasaan seorang ibu sehingga wanita yang melahirkan kita itu menitiskan air mata.

Menerusi satu video dikongsikan di Instagram, Hattan berkata kejayaan seseorang itu tidak bermakna jika tiada reda serta mengguris hati ibu.

BACA: “Aku Tak Kisah Dia Menjawab, Nanti Kalau Dah Terkeluar Jangan Marah Pula” – Hattan

“Tak kisah macam mana tinggi pun kita berdiri di muka bumi ni, tapi kita mengguriskan hati ibu, baik pergi minta ampun.

“Ibu kita ini jangan sekali pun kita menitikkan air matanya. Kalau terguris saja hati dia, tak ada untung dekat kita.

“Kalau jatuh ke bawah rasa sakit. Macam mana berjaya pun tak ada makna. Sebab apa? Dalam masa 24 jam semua kemewahan kita boleh hilang dalam sekelip mata,” katanya.

Dalam pada itu, Hattan berkata dia sudah banyak melihat balasan Tuhan terhadap mereka uang tidak mendapat restu daripada ibu.

“Banyak kali sudah terbukti benda macam ini berlaku. Percayalah cakap saya. Emak kita ini adalah segala-galanya untuk kita. Kena ingat itu,” katanya.

Dalam video tersebut, Hattan turut terkenangkan Allahyarham ibunya ketika umat Islam kini sedang menyambut bulan Ramadan serta menitipkan nasihat buat mereka yang sudah tiada ibu bapa berkumpul sesama adik beradik.


Eizlan Yusof Minta Hentikan Body Shaming, Tua & Gemuk Layak Lakon Filem Aksi

Pelakon Datuk Seri Eizlan Yusof meluahkan pendapatnya bahawa apabila perubahan fizikal seseorang selebriti yang dikatakan sudah ‘gemuk’ dan tua seolah tidak layak melakonkan filem aksi.

Menerusi satu perkongsian di TikTok, Eizlan berkata usia tua dan gemuk tidak menghalang seseorang pelakon itu melakonkan filem aksi asalkan mengikut kemampuan semasa pelakon berkenaan.

BACA: Pernah Membesar Dalam Keluarga B40, Eizlan Yusof Faham Kesusahan Hidup Rakyat

dah tua… yes… dah gemuk… yes tapi boleh ajer berlakon #filem #aksi ikut momentum semasa… dlm hidup kita ni, jgn terlalu mendongak ke langit kerana bimbang akan tersungkur rebah ke bumi.. sekadar pandangan dari org tua yg kerdil ini.. #stop #bodyshaming and #respect each other ? #Filem #Malaysia #KerambitTheMovie #fyp??viral #ComingSoon #foryourpage #fyp #foryoupage #fypage

“Dah tua, yes.. dah gemuk, yes.. tapi boleh saja berlakon filem aksi ikut momentum semasa,” tulisnya.

Eizlan turut menitipkan pesanan supaya jangan terlalu berbangga diri kerana bimbang akan tersungkur suatu hati nanti serta saling menghormati satu sama lain.

“Dalam hidup kita ini, jangan terlalu mendongak ke  langit kerana bimbang akan tersungkur rebah ke bumi. Sekadar pandangan daripada orang tua yang kerdil ini. Hentikan body shaming dan hormat antara satu sama lain,” tulisnya.

Sementara itu, dalam perkongsian tersebut Eizlan turut memaklumkan filem Kerambit bakal menemui penonton tidak lama lagi.


“Kami Mohon Puteri Sarah Berdamai Dengan Bersyarat” – Ibu Syamsul

Umum mengetahui, sesi perdamaian membabitkan Jawatankuasa Pendamai (JKP) antara Puteri Sarah dan Syamsul Yusof di Jabatan Agama Islam Wilayah Persekutuan (Jawi) minggu lalu gagal menemui jalan penyelesaian.

Susulan daripada itu, perkongsian ibu Syamsul iaitu Datin Patimah Ismail menjadi perhatian berharap agar menantunya berdamai namun bersyarat.

Menerusi perkongsian di Instagram itu juga, Datin Patimah turut berkata bagaimanapun menantunya itu berhak membuat keputusan sendiri untuk meneruskan kehidupan bersama anak-anak.

“Assalam, jangan buat spekulasi! Kami mohon Puteri Sarah berdamai dengan bersyarat tapi dia berhak membuat keputusan sendiri untuk meneruskan kehidupannya bersama anak-anak,” tulisnya.

Sementara itu, Datin Patimah turut mengatakan bahawa dia dan suami, Datuk Yusof Haslam memahami penderitaan yang ditanggung menantunya itu serta menegaskan Puteri Sarah adalah menantunya dunia dan akhirat.

Minggu lalu, Puteri Sarah berkata dia tidak mahu berdamai seperti diminta suaminya serta meminta agar segera diceraikan.


Isyariana Cari Calon Suami Pendiam, Berduit

Pelakon Isyariana berkata dia tidak melihat ianya satu kesalahan apabila meletakkan kriteria tertentu dalam mencari calon suami termasuk mempunyai kewangan yang kukuh.

Memetik mStar Online, pelakon berusia 33 tahun itu berkata wang juga adalah salah satu faktor penting untuk pastikan rumah tangga yang dibina bukan sahaja bahagia tetapi kukuh.

“Pemalu itu memang salah satu kriteria yang saya mahukan tapi selain daripada itu calon suami mesti mempunyai kedudukan kewangan yang kukuh sebab kalau tiada duit rumah tangga yang dibina mungkin tidak akan bahagia.

“Walaupun saya ada sumber kewangan sendiri tapi saya mahu suami ada kriteria itu supaya dapat memberi satu jaminan bukan sahaja kepada saya tetapi keluarga yang bakal kami bina nanti,” katanya.

Dalam pada itu, Isyariana berkata syarat calon suami perlu mempunyai sumber kewangan stabil bukan suka-suka kerana dia tidak mahu menanggung biawak hidup kelak.

“Dengan ekonomi sekarang ia perlu menjadi salah satu faktor untuk seseorang itu hidup dengan kita, tak akan pula saya nak tanggung biawak hidup?,” katanya.


Netizen Kagum Dengan Mizz Nina Tak Buka Aib Bekas Suami

Tidak dinafikan sejak kebelakangan ini hangat diperkatakan mengenai masalah rumah tangga dikalangan selebriti yang menjadi bualan di media sosiak.

Namun, ada segelintir netizen yang memuji serta mengagumi sikap Mizz Nina yang memilih untuk berdiam diri selepas bercerai dengan penyanyi, Noh Salleh.

Baru-baru ini, Mizz Nina ada memuat naik video mempromosikan satu jenama telekung di Instagram. Diruangan komen, ada netizen mengatakan Mizz Nina antara selebriti yang yang paling disegani dari segala aspek.

Komen individu itu mendapat reaksi daripada netizen lain yang turut bersetuju serta memuji sikap Mizz Nina yang rendah diri dan berdiam diri walaupun berdepan isu rumah tangga sebelum ini.

Terdahulu, Mizz Nina dan Noh mengesahkan mereka sudah bercerai menerusi satu kenyataan di Instagram masing-masing pada 4 Ogos tahun lalu selepas 11 tahun mendirikan rumah tangga.


Athira Yuhada Saman Shuhada

Isteri kepada Hafidz Roshdi iaitu Nurul Shuhada berdepan satu lagi ujian apabila menerima tuntutan saman daripada wanita didakwa menjadi punca keretakan rumah tangganya iaitu Athira Yuhada.

Menerusi perkongsian di Instagram, Shuhada memaklumkan Athira memfailkan satu tuntutan saman terhadapnya susulan kenyataan yang dimuat naik pada 15 Februari lalu.

BACA: “Saya Sayangkan Dia Sebagai Bapa Kepada Anak-Anak Saya” – Shuhada

“Ramadan ketiga, semalam saya dimaklumkan oleh peguam ada menerima surat tuntutan daripada pihak ketiga. Pihak ketiga menuntut dari tulisan saya di Instagram pada 15.2.2023 berkaitan ucapan terima kasih kerana menghancurkan hati saya dan anak-anak,” tulisnya.

Menurut Shuhada, dia meluahkan rasa bimbang apatah lagi ini kali pertama dia berdepan situasi tersebut serta bimbang memikirkan jumlah ganti rugi yang perlu dibayar.

“Seharian semalam saya susah hati kerana belum pernah ada pengalaman ke mahkamah. Gementar juga memikirkan jumlah tuntutan ganti rugi yang bakal dia tuntut.

“Saya ni, baru mula hendak mencari pendapatan sendiri. Saya cuba buat perniagaan @shelupshelup. Selagi ada rezeki, saya usahakan. Buat simpanan saya dan anak-anak.

“Waktu jadi suri rumah dulu, saya tak menyangka perkara ini akan terjadi. Waktu dulu, tidak sedar bahawa penting ada simpanan. Patutnya perlu lebih sedia, langit tak selalu cerah,” katanya.

Dalam pada itu, Shuhada menyifatkan saman diterimanya itu ibarat ujian bertubi-tubi menimpanya namun dia perlu bangkit dan terus berjuang.

“Rasa seperti jatuh ditimpa tangga selepas proses perceraian, kes mahkamah syariah, kes keganasan rumah tangga dan yang ini pula.

“Tidak mengapa. Saya perlu bangkit. Jangan kalah. Saya kena kuat dan ini perjuangan saya. Saya hendak bagi contoh pada anak-anak saya kena kuat berjuang, jangan biar dibuli dan dipijak-pijak. Biarlah satu ketika dulu saya silap, terlalu percaya,” katanya.

Sebelum ini, Athira memohon maaf secara terbuka terhadap Nurul Shuhada dan dua anaknya selepas didakwa menjadi punca pergolakan rumah tangga pasangan itu.


“Saya Bukan Ibu Yang Baik Kalau Sokong Anak Buat Salah & Aniaya Isteri” – Ibu Syamsul

Umum mengetahui, kemelut rumah tangga pasangan selebriti Syamsul Yusof dan Puteri Sarah masih tiada kesudahan lagi apabila pengarah itu memfailkan permohonan nusyuz baru-baru ini.

Bagaimanapun, Puteri Sarah mengatakan dia tidak takut dengan permohonan dibuat Syamsul, malah ibu mentuanya, Datin Patimah Ismail memberikan kata-kata semangat buat menantunya itu.

BACA: “Ayuh Puteri Sarah Kita Ada Bukti, Ini Semua Hasutan Orang Ketiga” – Ibu Syamsul

Bagaimanapun, ada netizen yang mengkritik Datin Patimah sebagai seorang ibu ‘derhaka’ kerana sanggup melihat anaknya teraniaya.

Difahamkan, individu itu meninggalkan komen pada perkongsian mengenai sokongan Datin Patimah buat menantunya.

Tidak hanya berdiam diri, Datin Patimah membidas komen individu itu dengan mengatakan dirinya bukan ibu yang baik jika menyokong anak melakukan kesalahan serta menganiaya isteri mereka.

“Kalau awak jadi ibu, nak ke tengok anak awak sesat ke neraka? Saya bukan seorang ibu yang baik kalau menyokong anak buat salah dan aniaya isteri yang melahirkan cucu-cucu saya? Mungkin awak bapa kepada penyondol yang tak pernah bagi nasihat yang baik!,” tulisnya.

Terdahulu, Syamsul mendakwa isteri pertamanya itu curang terhadapnya apabila mempunyai hubungan dengan bekas teman lelaki yang berstatus suami orang.


“Saya Masih Suami Dia, End Of The Day Saya Akan Tidur Dengan Dia Atas Katil” – Syamsul

Pengarah sensasi, Syamsul Yusof berkata dia masih sayangkan isteri pertamanya, Puteri Sarah Liyana.

Memetik Astro Gempak, Syamsul mengakui bukan suami sempurna namun dia mahu menyelamatkan rumah tangganya serta menjalankan tanggungjawab kepada kedua-dua isterinya.

“Nak buat macam mana, saya masih sayangkan dia. Saya masih nak selamatkan (rumah tangga) lagi. Walau buruk sekali pun isteri saya, tak kisah sama ada Sarah atau Ira, dia tanggungjawab saya.

“Saya harus bimbing mereka walaupun saya tidak sempurna, saya tetap kena bimbing dia juga,” katanya.

Menerusi sidang media khas itu juga, dia mahu berbincang secara peribadi dengan Sarah dan bukannya dengan cara menghebohkan di media sosial.

“Saya masih mengharapkan lagi untuk kita berbincang macam mana. Bukan dengan cara pergi mahkamah dan uar-uarkan di media sosial.

“Ada jalan yang lebih baik daripada kita nak terus membuka aib sesama sendiri. Ini bukan satu pertandingan. Cerita rumah tangga, urusan dalam kain. Macam seronok sangat. Adakah ini satu hiburan kepada Sarah?

“Dan jangan lupa saya masih suami dia lagi walau apapun, eng of the day, saya akan tidur dengan dia diatas katil, dengan dia (Sarah). Bukan dengan wartawan, bukan dengan netizen,” katanya.

Difahamkan, sesi perdamaian membabitkan Jawatankuasa Pendamai (JKP) antara Puteri Sarah dan Syamsul Yusof di Jabatan Agama Islam Wilayah Persekutuan (Jawi) hari ini gagal menemui jalan penyelesaian.


“Kenapa Aku Tak Masuk Penjara Macam Kau?” – Syamsul

Pengarah terkenal Syamsul Yusof sebelum ini berkata dia akan mengambil tindakan undang-undang terhadap Farid Kamil susulan kenyataan dikeluarkan mendakwa pengarah itu pernah memukul seorang wanita.

Menerusi video dikongsikan di Instagram pagi tadi, Syamsul menegaskan dia tidak mungkin melakukan kekerasan terhadap wanita.

BACA: “Kepada Farid Kamil, Aku Jumpa Kau Di Mahkamah” – Syamsul

“Saya ada anak perempuan, saya ada ibu. Saya ada adik perempuan yang amat saya sayangi dan hormati mereka,” katanya.

Menurut Syamsul lagi, sekiranya dakwaan ‘kaki pukul’ itu benar, sudah pasti dia akan dikenakan hukuman serta dimasukkan ke dalam penjara. Ujarnya lagi, jika dia membuka cerita lama pasti pihak disana yang akan menanggung malu.

“Jangan gambarkan saya kaki pukul. Sedar tak, kenapa saya tak masuk penjara ini? Kenapa aku tak masuk penjara macam kau (Farid Kamil)? Sebab bukti tiada, benda sebegitu tidak boleh.

“Adil ke untuk seorang selebriti jika jumpa media di tepi jalan dan dedahkan sesuatu kemudian keesokan harinya muka depan akhbar cerita tersebut? Tanpa menyiasat dan hubungi saya.

“Kau ada cerita kau, aku ada cerita aku. Move on! Nak saya buka ke cerita yang dah lama? Sebab kalau saya buka cerita lama, malu pihak sebelah sana. Kalau aku cakap menangis tak sudah kau bro. Kau dah main hati dan perasaan,” katanya.

Sebelum ini, Farid mengeluarkan kenyataan tersebut sehari selepas isteri pertama Syamsul mendedahkan pernah dipukul oleh suaminya.

Difahamkan, wanita bernama Diana yang ditulis Farid dipercayai merujuk kepada isterinya yang, aktres Diana Danielle.


Syamsul Yusof Sedia Jumpa Aaron Aziz

Pengarah sensasi, Syamsul Yusof sedia bersemuka dengan pelakon Datuk Aaron Aziz bagi menyelesaikan isu diantara mereka.

Memetik Harian Metro, Syamsul berkata dia tiada masalah untuk berjumpa dan sedia untuk berbaik semula dengan pelakon itu.

BACA: Aaron Aziz Pegang Al-Quran, Dedah Cerita Isu Dengan Syamsul Yusof

“Boleh nak jumpa berdua tiada masalah. Saya pun tunggu dia ajak berjumpa juga. Nak jumpa untuk berbaik-baik semula boleh, tiada masalah.

“Kalau ada projek filem akan datang pun boleh jumpa. Aaron tetap sahabat saya. Masalah yang timbul hanya soal kerja semata-mata dan kita mesti bersikap profesional,” katanya.

Semalam, menerusi satu video Aaron meluahkan perasaannya selepas Syamsul mendakwa dirinya digugurkan dalam filem pengarah itu atas alasan dia sudah tua, gemuk dan mempunyai masalah kesihatan.

Aaron turut meluahkan rasa terkilan apabila diperlakukan seperti sampah apabila dirinya tidak diperlukan dalam filem tersebut, malah Syamsul juga enggan berjumpa dengannya.


Sedih Suami Dihina, Isteri Tampil Pertahan Aaron Aziz

Isteri kepada pelakon popular Datuk Aaron Aziz iaitu Diyana Halik meluahkan rasa sedih dan kesal atas apa yang berlaku selepas Syamsul Yusof mengeluarkan kenyataan mengenai suaminya,

Menerusi satu perkongsian di Instagram, Diyana meluahkan rasa sedih apabila melihat suaminya dihina serta kena body shaming.

Menurut Diyana, selama ini dia tidak pernah mengunakan media sosial untuk meluahkan perasaan namun dia tampil untuk pertahankan suaminya.

“Selepas melihat apa yang berlaku di internet, hati saya sakit bila suami saya dihina, dan kena ‘body shaming’.  Selama ini, saya tidak pernah gunakan media sosial untuk luahkan perasan dan sentiasa kekal tenang. Tetapi kali ini saya tidak mampu menerimanya dan terpanggil untuk melindungi suami saya sendiri.

“Mungkin kerana saya telah melihat sendiri komitmen dan usahanya. Ini bukan tentang hilang rezeki kerana saya percaya kepada qada dan qadar. Ini adalah satu tindakan tidak sopan” tulisnya.

Dalam pada itu, Diyana berkata sebagai pengurus kepada suaminya sudah banyak air matanya yang tumpah untuk projek ini.

“Saya banyak menangis untuk projek ini. Tidak pernah lagi terjadi kepada saya sebagai seorang pengurus, saya harus lalui kesakitan seperti ini.

“Ini adalah satu pengajaran. Kalau nak ‘all out’ harus berpada-pada dan lihat untuk siapa kita lakukan. Berbudi bahasa sangat penting.

“Terima kasih Allah kerana melindungi suami saya daripada projek ini. Allah tahu apa yang terbaik dan sebaik-baik perancang. Alhamdulillah.

“Semoga Allah SWT yang maha pengasih memudahkan urusan Syamsul Yusof dan memberi petunjuk kepadanya. Ya Allah Ar Rahman Ar Rahim, ampuni aku dan berikan aku dan suamiku kekuatan,” tulisnya.

Rabu lalu, Syamsul berkata faktor usia, berat badan dan masalah kesihatan menjadi punca Aaron Aziz digugurkan daripada filem The Original Gangster.


“Minta Cerai Bukan Sebab Nak Tuntut Harta Sepencarian”

Pelakon Puteri Sarah menafikan dakwaan segelintir pihak  tindakannya untuk bercerai kerana ingin mendapatkan harta sepencarian dengan suaminya, Syamsul Yusof.

Memetik Kosmo, Puteri Sarah berkata sepanjang tempoh ini bekerja keras menyara keluarga dengan pendapatan sendiri dan anak-anak adalah keutamaannya.

“Anak-anak adalah keutamaan saya. Orang luar semua boleh nampak selama ini saya keras demi mereka. Ini pun saya tidak cukup tidur kerana habis kerja penggambaran lewat malam tadi.

“Jadi takkanlah saya nak menuntut cerai semata-mata kerana harta. Apabila dia (Syamsul) memfailkan nusyuz, saya pula terus menuntut hadanah iaitu hak penjagaan anak-anak,” katanya.

Tegasnya lagi, dia tidak menuntut harta tetapi hanya menuntut hak penjagaan anak kerana selama ini dia tidak pernah berenggang dengan kedua anaknya itu.

“Saya tidak tuntut harta pun, sebaliknya cuma menuntut hak penjagaan anak semata-mata. Jadi anda boleh tahu apakah keutamaan dan perkara nombor satu dalam hidup saya ketika ini. Ini kerana anak-anak sentiasa dengan saya dan kami tidak pernah berenggang,” katanya.

Hari ini, Syamsul dan Puteri Sarah menghadiri sesi Jawatan Kuasa Pendamai (JKP) dengan suaminya, namun proses tersebut gagal menemui jalan penyelesaian.


Kali Ni Mesti Raya Dengan Sharp! Macam-Macam Ada Gais, Siap Boleh Dapat Duit Raya Lagi

Walaupun baru masuk bulan Ramahdan tapi bahang hari raya tu lagi terasa! Al maklum lah tak sabar nak raya, bila raya ni banyak benda nak kena prepare dari segi baju raya, duit raya, perabut raya pun tak dilupakan juga.

Biasanya bab-bab perabut ni mak-mak lah main peranan. Tak terlepas golongan yang baru mendirikan rumah tangga pun boleh tahan A plus bab perabot raya ni!

Kali ni kami tak nak cakap banyak, kami nak korang teruskan perasan teruja dan excited menyambung bahang AidilFitri korang dengan barangan yang kami nak payung ni. Paling penting raya tahun ni Raya Mesti Sharp akan buat rumah korang bagaikan rumah influencer tiktok! Yang rajin layan deco perabot di TikTok mesti paham rumah yang bagaimana kami maksudkan!

Raya Mesti Sharp kali ni nak payung korang beribu jenis barangan kelengkapan rumah yang akan buatkan tetamu korang lebih selesa bila berkunjung di rumah korang nanti. Bukan tu saja tau, korang juga boleh dapat rebate duit raya RM8,000 bila berbelanja di Sharp sepanjang 20 March hingga 30 April 2023.

Ala, mesti korang fikir kan nak beli apa sampai dapat duit raya banyak macam tu. Rilek, cuba tengok sekeliling rumah korang tu mesti ada barangan yang nak digantikan. So masa macam ni lah perlu rebut peluang untuk terus ke Sharp dan usha-usha barangan mana yang sesuai dengan kediaman korang.

Tahun ni tak terhad satu item je korang boleh dapat duit raya, Sharp nak bagi duit raya untuk korang yang membeli peralatan rumah seperti televisyen 70? 8K Android TV Deep Chroma Display Pro, 680L Side by Side Inverter Refrigerator, CD Series (Basic Non-Inverter Series) dan 10.5kg/7kg Proflex Front Load Washer Dryer.

Paling best, setiap barang yang kami nyatakan tu dapat save kan duit korang dengan banyak dan paling tak tahan sekali ada item yang akan dapat free gift. Bukan calang-calang free gift tapi free gift Sharp ni banyak faedahnya.

Kami yakin lepas ni mesti lagi ramai pengguna Sharp bila tengok je item free gift yang Sharp nak payung ni. Dengan Sharp lebih banyak korang berbelanja lebih banyak item yang korang akan dapat.

Item free gift ni juga boleh memudahkan urusan mak-mak yang sentiasa melekat di dapur tu. Paling penting jimat masa dan boleh buat extra kuih raya dengan free gift Sharp!

Ini part paling ditunggu-tunggu buat semua pembeli barangan Sharp. Korang beli je apa-apa barangan Sharp sepanjang tempoh Raya Mesti Sharp korang layan join lucky draw dan jangan lupa berdoa mana tahu korang salah seorang dari lima pemenang lucky draw Sharp.

Kali tu raya 2023 rumah korang bak panggung wayang lah bila televisyen 70? ini melekat di dinding rumah korang. Best kalau layan movie malam raya ramai-ramai dengan sedara-mara nanti. Bukan senang tau Sharp nak bagi sebuah TV yang tersergam indah bila di pasang ni. Bab sound tak perlu kata apa lah memang A plus lah!

Jangan pulang dengan tangan kosong selagi korang tak join Sharp Raya Weekend Bonaza. Mudah jer untuk korang rebut dua hadiah dari Sharp ni.

Korang hanya perlu sertai roadshow Sharp setiap minggu dan pastikan korang kemukaan code rahsia untuk membawa pulang 2x tiket wayang TGV secara percuma.

Nak lagi advance dan berani jangan lupa gandakan lagi cabaran dengan berbelanja RM1,000 atau lebih untuk membawa pulang secara Percuma Sharp Oven Toaster! Perghh bukan biasa-biasa peraduan Raya Mesti Sharp  kali ni.

Korang jangan lepaskan peluang untuk cuci mata di Sharp nanti okey. Tapi untuk rebut semua hadiah yang kami nyatakan ni jangan lupa pula baca T&C yang Sharp dah sediakan ni. Sebelum terlupa Sharp juga payung korang e-voucher Setel untuk pembelinya.

Maklumat lanjut korang boleh layari laman rasmi ini okey! Nak lagi mudah jangan lupa follow Facebook dan Instagram Sharp untuk info terkini. Moga rumah korang lebih vazvazvoom masa rasa nanti.


Syamsul Kecewa Tak Dapat Jumpa Puteri Sarah, Mahu Bincang Giliran Bermalam

Pengarah sensasi, Syamsul Yusof meluahkan rasa kecewa apabila tidak dapat bertemu dengan isteri pertamanya, Puteri Sarah Liyana melalui proses Jawatankuasa Pendamai (JKP) pagi tadi.

Memetik Harian Metro, Syamsul bagaimanapun menghormati proses tersebut meskipun ianya dibuat secara berasingan sehingga menyukarkannya untuk mencari jalan pendamaian.

Menurut Syamsul lagi, dia berharap Puteri Sarah menerima poligami serta mahu berbincang mengenai giliran bermalam bersama isteri-isterinya.

“Saya mahu Sarah menerima poligami ini. Saya ingin berbincang dalam seminggu berapa hari kami boleh berjumpa. Kalau dia tidak mahu, saya tetap ingin berbincang.

“Saya sangka dapat bersemuka dengan dia tadi tapi proses JKP bukan sebegitu. Jadi saya agak kecewa namun hanya ikut proses mahkamah dan mampu buat yang terbaik,”katanya.

Kata Syamsul lagi, berpisah bukan satu keputusan yang mudah kerana banyak faktor lain yang perlu difikirkan seperti hak penjagaan anak dan nafkah.

“Orang selalu cakap kenapa saya enggan menceraikan Sarah. Pertama sekali, kami adalah pasangan suami isteri dan lebih tahu urusan rumah tangga dan hal dalam kain.

“Perceraian bukan hal yang mudah untuk dilakukan. Hakikatnya ramai orang yang mengalami masalah besar selepas bercerai seperti tuntutan hak penjagaan anak, nafkah dan macam-macam lagi,” katanya.

Dalam pada itu, Syamsul memberitahu dia akan mempertimbangkan permintaan isterinya itu untuk dilepaskan jika Puteri Sarah bersemuka dengannya.


Puteri Sarah Enggan Berdamai, Nekad Mahu Bercerai

Sesi perdamaian membabitkan Jawatankuasa Pendamai (JKP) antara Puteri Sarah dan Syamsul Yusof di Jabatan Agama Islam Wilayah Persekutuan (Jawi) hari ini gagal menemui jalan penyelesaian.

Memetik hLive, Puteri Sarah menegaskan dia tetap mahu bercerai dengan suaminya serta tidak mahu lagi berdamai dan berharap untuk dilepaskan.

Menurut Puteri Sarah lagi, dalam sesi bersama Jawatankuasa Pendamai (JKP) pagi tadi, dia meminta untuk berlangsung secara berasingan kerana tidak mahu bersemuka dengan suaminya.

Dalam pada itu, Puteri Sarah berkata jika suaminya enggan melafazkan cerai dia bakal menggunakan khidmat hakam sebagai alternatif terakhir.

Terdahulu, Syamsul Yusof yang ditemui ketika hadir ke Jawi untuk sesi tersebut meminta agar orang ramai dapat mendoakan yang terbaik buat rumah tangganya bersama Puteri Sarah.


Syamsul Yusof, Puteri Sarah Hadir Ke Pejabat Jawi

Pengarah terkenal, Syamsul Yusof tiba Jabatan Agama Islam Wilayah Persekutuan (Jawi) kira-kira pukul 9.30 pagi tadi bagi sesi perbincangan mencari jalan perdamaian dengan isteri pertamanya, Puteri Sarah.

Memetik Utusan Online, Syamsul yang ditemani seorang ahli keluarganya berharap dia dapat berbincang dengan Puteri Sarah secara baik.

BACA: Puteri Sarah Mohon Kementerian Agama Siasat Syamsul & Ira Kazar

“Doakan terbaik. Mudah-mudahan itu yang saya nak. Moga Sarah boleh bincang secara baik dengan saya,” katanya.

Pada 7 Mac lalu, Puteri Sarah dan Syamsul diperintahkan oleh Mahkamah Rendah Syariah Kuala Lumpur supaya melantik wakil Jawatankuasa Pendamai (JKP) dalam kes permohonan perceraian mereka.


Cadang Tukar Kereta? Boleh Usha Kereta Axia 2023 Baharu Ini, Lebih Smart!

Bila dah masuk tahun baharu ni kan, mesti ramai antara kita yang bercadang nak tukar kereta baharu. Kalau boleh semua benda nak baharu, barulah nampak Bergaya!

Tak dinafikan ramai juga yang nak tukar kereta. Mungkin ada di antara mereka nak tukar sebab ahli keluarga yang semakin bertambah. Dan mungkin juga ada yang nak beli kereta kerana sudah berkerjaya. Yer lah, nak pergi kesana sini tu lebih mudah!

Walaupun kita masih lagi baharu menerjah tahun 2023, anda boleh lihat sendiri beberapa pengeluar kereta tempatan dan antarabangsa mula melancarkan model baharu daripada model sedia ada. Tidak ketinggalan, Perodua pun turut memperkenalkan Perodua Axia generasi kedua untuk pasaran tempatan kita. Haa, kami pasti anda pun mesti dah tengok kan?

Memang tak sangka Perodua Axia kali ini memang Pretty Stylish, Pretty Efficient dan Pretty Assuring dari segi ciri-ciri baharu. Walaupun enjin Perodua Axia 2023 masih sama, tapi kotak gear dah tukar D-CVT (Dual-Mode CVT) tau. Dan lagi penting ia adalah model generasi ke-3 dibawah konsep Perodua Smart Build selepas Ativa dan Alza baharu. Pendek kata memang smart betul!

Paling unexpected adalah dengan interior dan juga exterior dia. Lawa betul kalau tengok depan-depan gais. In love!

Jadi apa lagi kelebihan kereta kompak pilihan ramai ini? Jom kita lihat!

Dengan saiznya yang kompak, Perodua Axia cukup sempurna untuk anda bergerak dan menyiapkan tugas seharian. Ia lebih mudah untuk diparkir dan jimat minyak.

Bukan itu jer, Perodua Axia baru ‘turning radius’ hanya 4.5m sahaja dan sangat mudah untuk anda parking atau membuat pusingan ‘U’ di jalan yang agak kecil.

Pada anda yang baru jer dapat lesen tu atau baru memulakan kerjaya, kami rekomenkan kereta Perodua Axia ini untuk anda ‘latih’ diri bagi lebih cekap memandu! Kereta kompak mudah sikit nak ‘ejas’ gais. Tak payah risau dah.

Walaupun “mampu milik” itu cukup subjektif bergantung pada individu, tetapi kami yakin Perodua Axia pastinya lebih berbaloi berbanding kereta-kereta lain.

Memperkenalkan empat varian Axia 2023 iaitu G, X, SE dan AV, dengan harga di sekitar RM38,600, sehingga RM49,500 (harga tanpa insurans) kami pasti sudah cukup untuk anda jadikan Perodua Axia ini sebagai ‘BFF’ anda! Takdelah terasa beban sangat nak buat bayaran bulanan tu.

Kalau sebutkan tentang poin ni, kami pasti anda dah sedia maklum Perodua Axia antara kereta ‘panas’ yang menjadi idaman ramai.

Seperti yang anda tahu, kereta penting untuk memudahkan perjalanan pergi dan balik anda. Dengan itu pemilihan kereta yang baik sangat penting dan harus diambil kira.

Paling penting, pemilihan kereta yang utama anda harus fikirkan adalah penggunaan minyaknya. Percaya atau tak, Perodua Axia banyak menjadi pilihan pembeli sebagai kereta kedua bagi tujuan pergi dan balik kerja. Mana taknya, kereta ini sangat sesuai digunakan di bandar dan perjalanan yang dekat kerana penjimatan penggunaan minyak tersebut. Oleh itu ramai yang membeli kereta ini untuk tujuan bawa bekerja hari-hari.

Siapa suka kalau kereta bermasalah kan? Jangan risau Perodua Axia ni cukup mudah untuk dijaga dan diselenggara tanpa banyak ragam. Yang penting jaga servis berkala setiap 10 ribu kilometer dan pastikan servis di pusat servis Perodua yang sah sahaja.

Malah, alat-ganti untuk Perodua Axia ini pun dah tersedia dan juga mampu milik. Kos servis pun rendah. Jadi, kurang sikitlah kerisauan kalau berlaku kerosakan tu.

Ruang dalaman yang lebih selesa dengan ruang kaki untuk penumpang belakang yang luas cukup untuk memberikan keselesaan kepada penumpang.

Walaupun kelihatan kompak dari luar, namun ruang dalaman Perodua Axia agak luas dan selesa untuk memuatkan 5 orang penumpang dewasa. Wow!

Bukan itu jer, ruang kabinnya pun luas dan selesa. Malah, bonet belakangnya turut dilengkapi ‘Back Door Handle’ bagi memudahkan mengambil barang. Axia baharu ni lebih panjang dan lebar dari model terdahulu.

Perodua Axia merupakan sebuah kereta yang sesuai digunakan oleh semua lapisan umur kerana ia mudah dipandu dan sesuai untuk perjalanan dalam bandar.

Perodua Axia ini juga sesuai untuk golongan muda yang baru mula masuk alam pekerjaan dan juga pelajar-pelajar universiti. Ada juga yang menjadikan Perodua Axia ini sebagai kereta kedua untuk mereka yang sudah berkeluarga.

Malah ia adalah sebuah kereta kompak yang sangat jimat serba serbi. Minyak, komitmen bulanan, kos penyelenggaraan, roadtax dan lain-lain. Power bhai!

Jadi, jangan malu pakai kereta kompak asalkan berpadanan dengan kita. Paling penting, tidak membebankan anda di kemudian hari! Pilihan adalah di tangan anda. Klik LINK INI untuk info lanjut!


“Tak Kiralah Dia Baik Dengan Keluarga Sana, Tapi Jangan Biarkan Ibu Sendiri Menangis” – Yusof Haslam

Sempena kedatangan bulan Ramadan ini, pengarah terkenal Datuk Yusof Haslam berharap bulan rahmat ini dapat menjentik hati anaknya, Syamsul Yusof.

Memetik Kosmo, Yusof mengakui sedih apabila Syamsul menganggap nasihat seorang ibu supaya kembali ke pangkal jalan sebagai satu racun.

BACA: Selepas ‘Dibuang’ Syamsul, Aaron Aziz Dapat Offer Berlakon Filem Yusof Haslam

“Pada bulan Ramadan yang baik ini saya harap kita semua dekatkan diri dengan Allah, jauhkanlah hati daripada berprasangka buruk terhadap orang lain terutama emak sendiri.

“Saya harap Syamsul muhasabah, begitu juga mereka yang berkaitan. Ibu bercakap untuk kebaikan, minta kembali ke pangkal jalan, itu nasihat bukan terus anggap sebagai racun,” katanya.

Dalam pada itu, Yusof berkata hati ibu akan sejuk apabila seorang anak itu datang dan meminta maaf serta meminta supaya tidak membiarkan sendiri menangis.

“Kalau anak datang berjumpa emak, peluk dan minta maaf, hati seorang ibu itu akan sejuk. Saya yakin ‘benda’ yang telah berlaku dia tak peduli lagi kerana anak yang disayangi berada di depan mata.

“Tidak kiralah dia mempunyai hubungan baik dengan ahli keluarga sana, tapi jangan biarkan ibu sendiri menangis,” katanya.

Sementara itu, Yusof enggan mengulas tuduhan syamsul mengenai kecurangan Puteri Sarah serta gesaan isterinya meminta anaknya menceraikan Puteri Sarah.

“Cukup-cukuplah. Ibunya cuma mahu dia balik. Itu saja. Saya pun sudah pujuk isteri jangan membalas apa-apa. Kita doa saja semoga Allah lembutkan hati anak kami,” katanya.


Syamsul Yusof Belum Sedia Bawa Anak-Anak Jumpa Ira Kazar

Pengarah sensasi, Syamsul Yusof berkata dia belum bersedia untuk membawa kedua-dua anaknya, Syaikhul dan Sumayyah untuk berjumpa isteri keduanya, Ira Kazar.

Memetik Astro Awani, Syamsul berkata bukan masa yang sesuai untuk pertemukan anak-anaknya dengan Ira apatah lagi dengan situasi berlaku antaranya dengan Puteri Sarah.

BACA: Syamsul Yusof Nafi Bersetubuh Luar Nikah, Ira Kazar Nak Saman Jawi

“Ketika ini masanya tidak sesuai kerana banyak hati yang perlu dijaga. Dengan keadaan sekarang ini saya perlu jaga sensitiviti.

“Saya perlu betulkan apa yang berkecamuk dengan isteri pertama (Puteri Sarah) ni dulu, rasa macam tak manis pula, kan,” katanya.

Sementara itu, Syamsul berkata dia tidak mahu menipu kedua-dua anaknya serta tiada masalah untuk perkenalkan Ira sebagai isteri keduanya.

Dalam pada itu, Syamsul memaklmkan dia tidak dihalang oleh Puteri Sarah untuk bertemu anak-anak mereka dan boleh berjumpa bila-bila masa sahaja.

“Alhamdulillah, apabila bercerita pasal anak saya dengan Puteri Sarah tak ada masalah. Saya nak berjumpa dia tak halang dan kerjasama memang okey.

“Cuma mula-mula tu pernah ada sekejap (dihalang), tetapi masa tu mungkin dia tengah dalam keadaan emosi,” katanya.


Butik Izzlyku Penyelamat Ibu Yang Buntu Mencari Barang Baby, Siap Boleh Jana Pendapatan Lagi!

Baru-baru ini satu butik mesra ibu dan anak telah dibuka dan yang paling buat kami tertarik apabila Izzly Global Empire Sdn Bhd melancarkan butik yang lengkap dengan keselesaan buat mommy and baby yang berkunjung ke butik tersebut.

Butik yang terletak di ibu kota ini bakal menjadi tarikan yang luar biasa sebaik sahaja para ibu melangkah kaki masuk ke butik yang penuh ceria dan dilengkapi dengan ruangan menyusu, surau dan tempat permainan anak-anak. Dari situ para ibu akan mula rambang mata memilih barangan kelengkapan baby korang.

Mana tak nya, kalau korang seorang ibu mesti korang peka dengan jenama Izzly yang mengeluarkan produk makanan bayi seperti serbuk ayam Izzly. Kali ini korang dah tak perlu nak susah payah fikir mana nak beli produk Izzly. Korang boleh dapatkan produk Izzly dari agent-agent dan juga semua distributor Izzly.

Terjah jer butik Izzlyku macam-macam ada, dari makanan bayi sehingga lah barang keperluan bayi dan paling penting Young Living Essential Oils pun ada. Kiranya bila korang masuk jer butik Izzlyku ni semuanya lengkap, tinggal nak beli ke tak jer. Hihi.

Menurut pengasasnya, Nor Dahlia Dahili berkata, idea pembukaan butik yang terletak di Sentul Perdana, Kuala Lumpur ini tercetus apabila ingin memberi kemudahan kepada golongan ibu yang mempunyai anak kecil supaya dapat membeli-belah dalam keadaan selesa.

Tambahnya lagi, golongan ibu yang ingin membeli-belah sering berhadapan dengan kesukaran di mana perlu melalui beberapa situasi termasuklah situasi anak meragam, menukar lampin, menyusu dan sebagainya.

Jesteru, beliau mendapat idea tentang perlunya membuka sebuah butik yang mempunyai konsep boleh membeli-belah selain anak-anak diberi makan di satu tempat dan ruangan khas.

Buat para ibu yang membeli di butik Izzlyku, korang juga boleh menjana pendapatan dengan menjadi agent Izzly. Tidak terhad kepada pelanggan Izzlyku sahaja, ibu-ibu yang ingin mencari duit lebih sempena raya ni pun boleh menjadi sebahagian daripada team Izzly.

Sekaligus, korang juga memudahkan urusan ibu-ibu di luar sana untuk dapatkan barangan Izzlyku. Jangan tak tahu, permintaan produk Izzly ni sangat tinggi, lagi-lagi buat ibu yang anaknya baru masuk fasa merasa makanan. Paling penting ibu yang bekerja confirm akan grab produk yang memudahkan urusan kerja mereka ni.

Tidak hanya tertumpu hanya di cawangan ibu kota, Dahlia juga merancang untuk membuka cawangan butik seterusnya di Tanah Merah, Kelantan dalam masa terdekat.

“Mungkin dalam tiga hingga empat bulan lagi saya akan buka cawangan di Kelantan dan pengumuman akan dibuat kepada sesiapa yang berminat menjual semua produk bayi dan ibu berpantang.”

“Bukan setakat ibu berpantang malah barangan ibu mengandung dan produk bayi turut dijual,” katanya.

Sementara itu, mengulas mengenai makanan bayi yang dihasilkannya, kata Dahlia ia bermula menerusi kajian yang dilakukannya semasa menyambung pelajaran ke peringkat sarjana di UiTM dalam bidang Sains Forensik.

“Pembelajaran semasa pengajian sarjana dahulu telah membuka mata saya dan memberi kesedaran akan kepentingan menjaga pemakanan. Sekitar tahun 2015, kami bermula dengan membuat serbuk ayam, serbuk bilis dan serbuk beras. Kaedah pemprosesan yang terpilih ini boleh memaksimumkan nutrisi di dalam makanan,” katanya.

Mengulas lebih lanjut, Dahlia turut mendapatkan nasihat dan bimbingan daripada bahagian Teknologi Makanan dari Universiti Putra Malaysia.

“Saya melakukan kajian untuk menghasilkan produk makanan yang berkualiti. Keutamaan saya adalah bagi memastikan produk yang dihasilkan itu tidak mendatangkan kemudaratan dan benar-benar sihat,” jelasnya.

Maklumat lanjut mengenai produk Izzly korang boleh layari Facebook dan Instagram Izzly. Nak senang scan je QR code ni.


Puteri Sarah Mohon Kementerian Agama Siasat Syamsul & Ira Kazar

Semalam, pengarah terkenal Syamsul Yusof menafikan dakwaan isteri pertamanya, Puteri Sarah bahawa dia melakukan persetubuhan luar nikah sebelum berkahwin dengan isteri kedua, Ira Kazar.

Syamsul turut memaklumkan, isteri keduanya, Ira Kazar juga bakal mengambil tindakan saman terhadap Jabatan Agama Islam Wilayah Persekutuan (Jawi).

Sementara itu, menerusi satu perkongsian di Insta Story, Puteri Sarah memohon Kementerian Di Jabatan Perdana Menteri (Hal Ehwal Agama) dan juga Menterinya, Dato’ Dr Mohd Naim Mokhtar untuk membuat siasatan ke atas Syamsul dan Ira.

Menurut Puteri Sarah, kes tersebut masih lagi dalam siasatan serta berharap pihak berkuasa tidak membiarkan suaminya dan Ira memalukan serta menjatuhkan maruah pihak Jawi.

Selasa lalu, Syamsul mengejutkan ramai apabila memfailkan permohonan nusyuz terhadap isterinya, Puteri Sarah di Mahkamah Rendah Syariah Gombar Timur.

Syamsul turut mendakwa isteri pertamanya itu curang terhadapnya apabila mempunyai hubungan dengan bekas teman lelaki yang berstatus suami orang.


Nabil Ahmad Kesal Simbol ‘Allah Yang Satu’ Dikaitkan Dengan Lelaki Curang

Pelawak dan penyampai radio, Nabil Ahmad meluahkan rasa kecewa terhadap segelintir warganet yang memperlekeh dan mempersendakan tanda ‘Allah yang satu’ yang menjadi bahan jenaka.

Memetik Astro Gempak, Nabil berkata netizen tidak sepatutnya mengaitkan agama dengan kelakuan negatif yang dilakukan seseorang individu.

“Bagi saya, tanda itu (Allah yang satu) tak patut dimainkan. Jangan libatkan agama dengan perbuatan orang itu. Yang bermasalah adalah individu itu sendiri.

“Jangan fasal dia atau apa yang dia dah buat, contohnya dia pergi keluar tabligh, dia angkat tanda (la ilaha illallahmuhammadur Rasulullah) terus anggap ini adalah tanda-tanda lelaki akan curang dan pukul isteri.

“Oh no! Salah. Orang yang perlekehkan tanda itu, pada saya dia patut minta nasihat ustaz ke. Kita faham perasaan kau marah dengan perbuatan orang itu tapi tak ada kena mengena dengan tanda itu,” katanya.

Dalam pada itu, tanda itu tidak patut dipermainkan kerana ia juga dilakukan ketika menunaikan solat.

“Memperlekehkan tanda itu, bagi saya, tidak patut. Tanda itu juga sama seperti kita buat masa tahiyat awal dan akhir kan. Takut akidah lari sebab perlekehkan benda-benda macam ini,” katanya.